Euskal Herria Bildu - Garitano: "Gurea lan egitea da. Gaurko eta biharko Gipuzkoa eraikitzea"\nGaritano: "Gurea lan egitea da. Gaurko eta biharko Gipuzkoa eraikitzea"\nMartin Garitano diputatu nagusiak adierazpena egin du Foru Gobernuko diputatuekin batera, azken aldian jasaten ari diren eraso etengabeei erantzunez. Hauek izan dira bere hitzak:\nDuela ez asko, gobernu hau bera agertu zen komunikabideon aurrean, zuen guztion aurrean, bi urteko balantzea egiteko. Zehatz-mehatz azaldu nuen bi urtez egindako lana, zertan aritu garen, nola izan garen gipuzkoarren ondoan, zergatik sakondu dugun gai batzuetan. Gipuzkoa eraldatzeko hasierako asmoaz gain, zorionez, hainbat alorretan eraldaketa gauzatzen ari ginela ere esan nuen. Eta oraindik lan asko dagoela egiteko ziurtatu nuen, Gipuzkoa berri bat eraikitzeko, Gipuzkoa sozialagoa, berdeagoa... elkartasunean oinarritutako Gipuzkoa zuzenago bat eraikitzeko lana dagoela, eta indarra, proiektuak eta kemena soberan dugula horretarako, eta ez datozen bi urtetarako soilik.\nHarro nago egindako ibilbide honetaz eta hein handi batean horren guztiaren meritua aldamenean dudan gobernu taldearena da.\nGipuzkoarrak jakitun dira gurea bestelako gobernu bat dela:\nPresio taldeekiko inolako morrontzarik ez izateaz harro dagoena.\nGipuzkoarren interesak banka handiaren gainetik jartzen dituena.\nGehiago daukanari esfortzu handiagoa eskatzen diona, beharra daukanari babes handiagoa ematen diona.\nGutxi batzuen intereseko azpiegitura erraldoietan dirurik xahutzen ez duena.\nLangileen lan baldintza duinen alde hitz egiteaz gain, neurriak hartzen dituena.\nEspainiatik datozen murrizketak saihesteko zirrikituak badaudela erakusten duena\nHerrigintza egiteko beste modu bat badela erakutsi dugu... Fiskalitatea, ingurumena, mugikortasuna, gizarte politika... Statu quoaren muina ukitzen ari gara.\nBi urteko balantze hartan esandakoa hitz hutsak baino askoz gehiago direla agerian geratu da, eta agerian geratu da, batez ere, gure jarduera eta gure eraldaketa jasan ezin zuten horien guztien erreakzioan, kosta ahala kosta, statu quo defendatu nahi duten horien artean, pribilegio izugarrien iturri baita haientzat.\nBegi luzeak dituzten presio taldeek ere hori ikusi dutela jabetu naiz. Eta urduri jarri dira, kezkati, amorruak jota batzuetan.\nGipuzkoako orain arteko status quoa kolokan jartzen hasi garenean, adiskidekeriaren garaia amaitu dela aldarrikatu dugunean, azken 30 urteotako norabideari stop esan diogunean plazara atera dira indar atzerakoi guztiak, batera, oldarkor, erasora, min egingo digutelakoan.\nEguneroko kontu bilakatu da komunikabideetan gu ohartarazteko, salatzeko, ikertzeko edota mehatxatzeko titularrak irakurtzea, eta guztien atzean arrazoi bera; aldaketa galarazteko beharra, aldaketaren aurkako indar batura.\nJon Peli Uriguen Berrikuntza, Landa Garapena eta Turismoko diputatua gaitzetsi nahi dute orain. Agian bere departamentuak gutxi batzuen interes handiko proiektuak bultzatu beharrean Gipuzkoan krisia pairatzen duten ehunka eta ehunka enpresa txikien proiektuak sustatu nahi dituelako, eskualdeen arteko sinergiak sortzeko diru lerroak bultzatzen dituelako, Gipuzkoa krisitik irteteko beste eredu ekonomiko baten premia azalarazten duelako. Agian, Jon Peli Uriguen lanean bikain ari delako gaitzetsi nahi dute, eta hori ezin dutenez jasan, begien bistatik kendu nahi dute; baina ez dute lortu, inondik ere ez.\nBaina hori ez dute nahiko izan, eta Ander Rodriguez gure gizarte politikako diputatua auzibidean jarri dute, Aldundiaren aurrekontu ia erdia gizarte politika zuzenagoa egiteko ardura duen Ander Rodriguez hain zuzen.\nMomentu honetan, adinekoen egoitza eta eguneko zentroetako %97k langileen eskubideak errespetatzen dituzten hitzarmenak sinatu dituzte, patronalek esandakoaren kontra. Beraz, Adegik, gipuzkoarron lan eskubideen kontrako gerratea galdu egin duela ikusita, Gizarte Politikako diputatuaren kontrako eraso pertsonalari ekin dio. Ez dugu atzera egingo. Adegiren aurreneko mehatxuak, epaitegietan egindako lehenengo salaketak, ez gintuen kikildu, eta bigarren honek ere ez gaitu beldurtzen, langileen lan eskubideak defendatzea ezinbestekoa dela uste dugulako. Langileen eskubideak eta erabiltzaileen ongizatearen kontura ez dute etekin ekonomikoa edota politikoa lortuko. Ozenki esaten diegu zerbitzu publikoetako erabiltzaile eta langileei, adinekoen egoitzetan dauden erabiltzaileei eta bertan lan egiten duten emakume horiei guztiei Diputazioaren babes osoa daukatela, ez ditugula alde batera utziko eta borroka honetan bidelagun gaituztela. Ez da bakarrik gure eskubidea, baita gure betebeharra ere, gure ardura baita zerbitzu publikoak defendatzea eta kalitatezko zaintzak bermatzea sare publikoan.\nEz dira konturatu gipuzkoarren, langileen interesak eta eskubideak zaintzeko konpromisoarekin gobernua osatu genuela eta guk hitza betetzen dugu.\nApal, baina atsedenik gabe. Sasi eta mehatxu guztien gainetik. Herritarren ondoan izango gara beti, guztion baliabideak ongi kudeatzen, guztiontzat, denok nahi dugun eran. Mehatxuak, irainak, salaketak alferrik dituzte.\nGurea lan egitea da. Gaurko eta biharko Gipuzkoa eraikitzea.


ikastolak | Zubimusu ikastola\nGoierrira itzuliko da aurten Kilometroak jaia, Beasaingo Andramendi Ikastolak, Ordiziako Jakintza Ikastolak eta Lazkaoko San Benito Ikastolak antolatuta. Gaur aurkeztu dute 2021eko Kilometroak, eta Zubimusuren eskutik jaso dute lekukoa. Jarraitu irakurtzen.\nIrakurri gehiago Kilometroak lekukoa eman diegu Goierriko Ikastolei-i buruz\nBiharko Euskal Hezkuntza Sistema gaurtik eraikitzen hasteko ikastolen ekarpena\nEuskal Hezkuntza Sistemak bere baitan jaso behar dituen oinarrien ENDEKALOGOA aurkeztu dugu “Gaurtik da bihar” lelopean. Euskal Hezkuntza Sistema gaurtik eraikitzen hasteko Ikastolen egindako ekarpena da. Jarraitu irakurtzen\nIrakurri gehiago Biharko Euskal Hezkuntza Sistema gaurtik eraikitzen hasteko ikastolen ekarpena-i buruz\nTANTA egitasmoak baditu saridunak!\nIkastolen aldeko elkartasun adierazpen txartela da TANTA, eta irabazleen jarrerari esker erabateko zentzua hartu du egitasmoak aurten. Izan ere, 60.000 euroko saria irabazi duen bikoteak beraiek guraso diren Armentia Ikastolari eman diote sariaren zati bat. Zubimusu Ikastolak banatzeko zituen txarteletako bat izan da irabazlea, baina sariduna agertu ez denez ordezko txartel izendatuaren erosleek eskuratu dute saria. Izugarri gustatuko litzaiguke saria Zubimusuk saldutako txartelaren jabeari eman ahal izatea, baina baina beste horrenbeste estimatzen dugu Irantzuk eta Hibaik izan duten jarrera eta Armentia Ikastolari, eta ikastola guztiei, egin dieten aitortza. Hori baita ikastola baten muina, elkarlanean, elkarrekin aritzea! Zorionak bikote sariagatik, eta bereziki, izan duzuen jarreragatik! Eredu zarete! Irakurri albiste osoa.\nIrakurri gehiago TANTA egitasmoak baditu saridunak!-i buruz\nIrakurri gehiago 'Ikastolak Herriari' ikuskizuna azaroaren 13an Kursaal-ean-i buruz\nIrakurri gehiago Espectáculo 'Ikastolak Herriari' el 13 de noviembre en el Kursaal-i buruz\nIrakurri gehiago Nafar hegoaldeko uzta, euskarari puzka!-i buruz


Steam Deck-a gure artean da jada: zehaztapenak, bideojokoak eta ezaugarriak errepasatu ditugu - Berriak - Game Erauntsia - Bideojokoak euskaraz\nSteam Deck-a gure artean da jada: zehaztapenak, bideojokoak eta ezaugarriak errepasatu ditugu\nLander Unzueta | 2022/03/01 15:00 Artikuluak\nValve-n eskuko PC interesgarria aztertzeari ekin diote nazioarteko medioek. Zer egiteko gai da gailu hau?\nHemen da azkenik. Valvekoak beren Steam Deck desiratua banatzen hasi dira: lehenengo erosleek dagoeneko etxera bidean dute eskuko PCa. Horrez gain, Steameko arduradunek xehetasun guztiak ezagutzera eman dituzte; ez hori bakarrik, hedabide zein eduki sortzaile ezagunenek dagoeneko kaleratu dituzte lehen analisiak. Zer nolako tresna sortu du Gabe Newell-en taldeak?\nHasteko, zehaztu dezagun zer den tresna hau. Kontsola tankera daukan arren —Nintendo Switch-aren bertsio handiaren itxurarekin—, ez gaude ohiko bideojokoen gailu baten aurrean. Steam Decka PC bat da goitik behera: edozein sistema eragile instalatu diezaiokezu, ordenagailu arrunt baten funtzio guztiak erabiltzeko. Are gehiago, jatorriz dakarren sistema eragilea Steam OS-en 3.0 bertsioa da: Decka abiarazterakoan Steam plataforma ikusiko duzun arren, mahaigaineko Linux hartzen du oinarritzat, eta beraz honen programak eta zerbitzuak erabili ditzakezu; hau da, monitorea, teklatua eta sagua konektatuta lan egiteko, nabigatzeko zein beste edozertarako aproposa da.\nHori argituta, joan gaitezen bere zehaztapen nagusiak ezagutzera:\nCPU: Zen 2 4c/8t, 2.4-3.5GHz (448 GFlops FP32-eraino)\nGPU: 8 RDNA 2 CUs, 1.0-1.6GHz (1.6 TFlops FP32-eraino)\nAPU-aren indarra: 4-15W\n16 GB LPDDR5 (5500 MT/s quad 32 bit kanalak)\nMemoria (modeloaren arabera)\n512 GB abiadura handiko NVMe SSD-an (PCIe Gen 3 x4)\nBereizmena: 1280 x 800p (16:10 ratioa)\nMota: IPS LCD\nPantailaren tamaina: 7 hazbete diagonalean\nDistira: 400 nits\nEguneratze tasa: 60Hz\nUkimen bidezko pantaila: Bai\nWi-Fi: 2.4GHz eta 5GHz, 2 x 2 MIMO, IEEE 802.11a/b/g/n/ac\nKanalak: Stereo DSP barneratuarekin\nMikrofonoak: Mikrofono bikoitza\nAurikularren / mikrofonoaren sarrera: 3.5mm stereo aurikularren / kaskoen sarrera\nDigitala: Multikanal soinua DisplayPort USB-C bidez, USB-C arruntarekin edo Bluetooth 5.0 bidez\nSarrera: 45W USB-C PD3.0 korronte hornikuntza\nBateria: 40Whr bateria. Jokatzerakoan 2-8 orduko iraupena\nmicroSD: UHS-I sistema SD, SDXC eta SDHC euskarriarekin\nAginteentzako eta pantailentzako kanpo konektibitatea: USB-C DisplayPort 1.4 Alt-mode euskarriarekin; 8K @60Hz edo 4K @120Hz arteko bereizmenak, USB 3.2 Gen 2\nTamaina: 298mm x 117mm x 49mm\nPisua: 669 gramo\nSistema eragilea: SteamOS 3.0 (Arch-en oinarritua)\nMahaigainea: KDE Plasma\nIkus daitekeen modura, alor guztiak hartzen dituen gailua da Steam Decka: ez zaio ezer falta. AMD-rekin egindako elkarlanari esker, Valvekoek indar handiko PC txiki eta eramangarria eratu dute. Zen 2 CPU-arekin eta RDNA 2 GPU-arekin gaur egungo ia edozein bideojoko mugitzeko gai da: Bai, hala da: Red Dead Redemption 2, Elden Ring edo God of War moduko obra ikusgarrietara joka daiteke bertan.\nErrendimendu ikusgarria, baina mugatua\nHala ere, 800p-ko bereizmenera jokatuko dugula gogoratu beharra dago. Ez da arazo bat 7 hazbeteko pantailarentzat, baina monitore handiagoetara konektatzerakoan joko zorrotzenetan 1080p-ra igarota —aukera hori beti dago, baita 8K-ra jokatzekoa ere— eskuko gailu txikiak agian sufritu egin dezake. AMD FidelityFX Super Resolution tresnarekin bereizmen murriztuan kalitate hobea lortzea posible da, halere: SteamOSek berez dakarren erreminta da.\nHori irakurrita, Steameko bideojokoen liburutegia ia osorik mugi dezakeela pentsa dezakezu. Ez da horrela, baina: hau bere sistema eragilearen ondorioa da. Valvek Linuxekiko apustua egin du; arestian aipatu bezala, orain urte batzuk Steam Machine gailuetarako sortutako Steam OS sistema eragilea eraberritu du. Erabaki honek, hala ere, hainbat oztopo ekarri ditu: bideojoko gehienak, zoritxarrez, Windows sistema eragileetara mugatuta daude. Arazo horri konponbidea bilatu diote Proton aplikazioarekin.\nLinux erabiltzaileen ametsa\nLinux darabiltenek ondo ezagutuko dute WINE (Wine Is Not an Emulator) programa. Horri esker Windowseko berezko programak Linux bidez exekuta daitezke. Proton WINE-n oinarritutako aplikazioa da, baina bideojokoetara bideratutakoa: Valvekoek Microsoft-en sistema eragilerako sortutako jokoak Linuxen Steam bidez mugitzeko tresna sortu du.\nEhundaka jokotara aritzea eskaintzen duen arren, oraindik hobetzeko asko duen sistema da Proton. Akats handi zein txikiak ohikoak dira hainbat titulutan: horiek zuzentzeko etengabeko lanean ari dira Valveko langileak; bitartean, Protonekin, eta, ondorioz, Steam Deckarekin modu egokian eta onargarrian funtzionatzen duten bideojokoak zerrendatzen dituen zerrenda prestatu dute. Deck Verified sistema.\nLau kategoriatan banatuta dago bateragarritasun sistema hau: Egiaztatuta, Jokatzeko, Euskarririk gabe eta Ezezaguna. Lehenengoan sartutako tituluek modu bikainean goza daitezke Deckean: grafiko, ezaugarri eta aginte guztiek behar bezala funtzionatzen dute; Jokatzeko kategorian dauden obretara aritu daitekeen arren, akats txikiak biltzen dituzte: letra tamaina txikia izan dezakete, edo ezaugarriren bat ez da espero bezala ibili; Euskarririk gabekoek, bestalde, ez dituzte eroso eta ondo jokatzeko besteko baldintzak betetzen; azkenik, Ezezaguna kategorian daudenak egiaztapenaren zain daude oraindik: ez da lan makala, Steamen milaka bideojoko daudela jakinda.\nEgiaztutako jokoen kopurua 453 titulutan aurkitzen da artikulu hau idazterako unean. Saltoki digitalean dago zerrenda osoa. Bertan AAA jokoak zein indie abentura txikiak daude: Ori and the Blind Forest, The Witcher 3: Wild Hunt, Stardew Valley edo Dark Souls III aurki daitezke zerrenda honetan. Esan bezala, Valve gogor ari da lanean Proton hobetzeko, beraz datozen asteetan are joko gehiago gaineratzea aurreikusten da.\nHori kontuan hartuta, itxaropenez betetako etorkizuna duen mugatutako gailua dela esan behar dugu. Ezin da baieztatu ondo funtzionatzen duten jokoen kopuru zehatza: oraindik Ezezaguna kategorian aurkitzen direnetako askok modu ezin hobean funtzionatuko dute, bai, baina beste asko ezingo dira erabili. Valven esku dago euskarri hori hobetzea.\nPC bati buruz ari gara, ordea. Horregatik, Steam Decka ez da SteamOS zein Linux sistema eragileetara mugatzen: Windows instalatzea posible da, eta horri esker edozein jokotara aritu gaitezke. Momentuz Valvekoek eta AMD-koek ez dituzte Windowserako Steam Deckaren kontrolatzaileak argitaratu, beraz ezin daiteke jokoen errendimendu erreala probatu.\nEz hori bakarrik, Steametik kanpo dauden bideojokoetara aritzeko aukera nabarmendu behar da gainera. Epic Games Store esklusibo batzuek, esate baterako, arazo handirik gabe funtzionatzen dute Deckean: hori da Final Fantasy 7 Remake ikaragarriaren kasua.\nEgiaztutako jokoen kopurua 453 titulutan aurkitzen da.\nEmulatzaileak aipatu behar dira ezinbestean, noski baietz. Berriz diogu, ordenagailu bat izanik hauetarako programak instalatzea ez da oztopoa izango; hortaz, kontsola eta sistema zahar zein berriak erabiltzeko emulatzaileak erabili daitezke Steam Deckean. Hainbat eduki sortzailek erakutsi dute jada nola konpontzen den emulatzaile desberdinekin, eta emaitzak nabarmentzekoak dira: Steam Deckak PlayStation 3 edo Nintendo Switch kontsoletako jokoak emula ditzake. Kontsola zaharragoetako jokoak mugitzeko arazo gutxi izango ditu, noski.\nAskotan errendimendu arazoak egongo dira, batzuetan Deckaren indarra ez delako nahikoa, baina zenbaitatetan emulatzailea hobetzen doala konpontzen joango diren arazoak direla esan beharra dago. Hori izan da, adibidez, Yuzu-ren kasua: eguneraketa batekin Deckean duen errendimendua nabarmen hobetu da. Emulatzaileen mundua ezagutzeko erreportaje zabala argitaratu genuen Game Erauntsian.\nBideojokoak kontrolatzeko orduan ezaugarri eta tresna desberdinak eskaintzen ditu Deckak. Aginteen ohiko eskema dauka: bi stick, aurrealdeko botoiak eta kolpekariak. Horiei, baina, hainbat elementu interesgarri gehitu behar zaizkio. Lehenik eta behin, sagua ordezkatzen duten bi trackpad haptiko ditu: hauekin estrategia jokoetara aritzea posible da, adibidez, baina baita tiro jokoetan hobeto apuntatzeko ere, besteak beste. Ukimenezko pantaila aipatu behar da baita, funtzio berberak betetzeko; Bigarrenik, giroskopioa dugu: azkenaldian nahiko ezaguna egin den ezaugarria dugu, batez ere tiro jokoetarako baliagarria. Hau atzamarrak sticketan jartzerakoan aktibatuko da bakarrik; Hirugarrenik, atzeko kolpekariak nabarmendu behar dira: edozein aginte mapeatzeko erabilgarriak diren lau botoi izango dira.\nKontrolak konfiguratzeko Steameko aginteen sistema zaharberritu dute arduradunek. Edozein aldaketa egitea posible da horri esker, eta komunitateak bere konfigurazioak partekatzeko aukerak dauzka. Benetan erosoa. Are gehiago, Bluetooth zein USB bidez mota guztietako aginteak konektatzeko aukera dauka Deckak: PlayStation, Xbox eta Nintendo kontsola modernoetako mandoak eta beste hainbat erabili ahal dira.\nHandia, baina erosoa\nErgonomi aldetik, nahiz eta gailu eramangarri baterako tamaina handia izan oso erosoa dela azpimarratzen dute erabili dutenek. Oraindik ezin izan dugu probatu, baina pisua ondo banatutako dagoela nabarmentzen dute; modu horretara, partida luzeak jokatzea erosoa da.\nSteam Decka ez da SteamOS zein Linux sistema eragileetara mugatzen: Windows instalatzea posible da.\nZoritxarrez, ez dugu gehiegi jokatzeko aukerarik izango. Ez bateria kargatzen jarri gabe, behintzat. Duen indarrarekin 40Whr-ko bateria pixkat motz geratzen dela aitortu beharra dago. Medio desberdinek burututako proben arabera, ezingo gara bi ordutik gora ibili joko zorrotzenetara; xumeenetan sei edo zazpi orduko iraupena aipatzen da. Askorentzat ez da arazoa izango, baina partida luzeak botatzera ohituta daudenentzat muga esanguratsua da bateriarena.\nPCko bideojokoen munduaren iraultza?\nAipatutako guztiarekin argi dago sekulako tresna baten aurrean gaudela. Berez ez da inolako berritasunak dakartzan gailua: GPD Win edo Aya Neo bezalako eskuko PCak daude aspalditik. Hala ere, SteamOS-ekin eta Protonekin Deckarentzat bereziki sortutako ingurunea eratu dute Valvekoek.\nPrezioa aipatu behar da baita: 64GB-eko modeloa 419 eurotan saltzen da; 256GB-ekoa (SSD-arekin), 549 eurotara; azkenik, 512GB-eko modeloa 679 eurotan merkaturatu dute Valvekoek. Ez da merkea, baina eskaintzen duen guztirako sekulako prezioa duen PCa da. Eskuratzea ez da horren erraza, dena den: erdieroaleen krisiaren ondorioz eskaria betetzeko arazoekin dabiltza Valvekoak. Une honetan urte bukaerara arte luzatzen den itxarote zerrenda dago: Decka erosiz gero 2022ko azken hiruhilabetetik aurrera eskuratuko duzula adierazten du Valvek.\nIraultza ez da prezio edo errendimendu aldetik etorriko, baina. Gabe Newell-ek argi dauka: ordenagailuen industriako beste enpresak eta fabrikatzaileak antzeko gailuak egiten ikusi nahi du. SteamOS erabiltzeko aukera edukiko dutela aldarrikatu du Valveko buruak. Deckak arrakasta badu, eskuko PC interesgarrien eskaintza ikusten has gaitezke; ez hori bakarrik, agian Steam Machinen formatua berreskuratu daiteke eta egongelan jartzeko PC txiki baina indartsuak sortu. Aukerak, berriz ere, amaigabeak dira.\nIlusio handia eragiten duen tresna da Steam Decka, zalantzarik gabe. Orain arte itxita zegoen edo erdi ezezaguna zen bide berria ireki da bideojokozaleentzat. Gauzak Valvek nahi dituen bezala badoaz, etorkizunean aldaketa handiak ikus ditzakegu industrian.


Covidaren aurreko Kontingentzia Protokoloa prestatzean Nafarroako Hezkuntza Departamentuak dituen seriotasunik eza eta mespretxua salatu ditu LABek | LAB sindikatua Hezkuntzan eta Irakaskuntzan\nHasiera Berriak Covidaren aurreko Kontingentzia Protokoloa prestatzean Nafarroako Hezkuntza Departamentuak dituen seriotasunik eza eta...\nCovidaren aurreko Kontingentzia Protokoloa prestatzean Nafarroako Hezkuntza Departamentuak dituen seriotasunik eza eta mespretxua salatu ditu LABek\nLerro hauen bidez, LABek bere ezinegona eta haserrea adierazi nahi ditu, Nafarroako Hezkuntza Departamentuak 2021-2022 ikasturterako aurrez aurreko hezkuntza-jardueraren garapenaren prebentzio eta antolaketa protokoloa prestatzeko izaten ari den prozesuagatik.\nInformazio hori argitaratu ondoren, egun berean bilera batzuetara deitu gintuzten hezkuntzako hainbat eragile, datorren ikasturterako kontingentzia-protokoloa prestatzeko. Ez aurretik, ez bilera hartan, ez zitzaigun eman egungo protokoloaren baloraziorik -funtsezko zerbait, gure iritziz-, ezta ekarpenak egiteko zirriborrorik ere. Gainera, gure ekarpena 24 orduko epean bidaltzeko eskatu ziguten. Badirudi Gimeno Departamentu-buruaren jokabide hori propaganda-arrazoien ondorio baino ez dela, hezkuntza-eragile guztiekin biltzen dela pentsarazteko, nahiz eta gure proposamenak aintzat hartzeko inolako asmorik ez izan, iaz gertatu zen bezala, orduan ez baitzuen ekarpenik onartu. Nafarroako Eskola Kontseiluak txosten adostu batean egindako gomendio gehienak ere ez zituen kontuan hartu. Txosten horretan, besteak beste, osasun-protokolo hertsiaren ondorioei aurre egiteko neurri pedagogikoak hartzearen garrantzia azpimarratzen zen, baita neurri horiek hartzeko beharrezko baliabideak jartzearen garrantzia ere (ratioak jaistea, behar bezala hornitutako plataforma digital bat sortzea…), egun gauzatu ez diren neurriak, guztiok dakigun bezala.\n– Eska diezaiola Osasun Publikoari jarraitu beharreko osasun-irizpideak zehazteko.\n– Ikasturte honetan protokoloaren funtzionamendua ebaluatzeko, bere gabeziak eta ikasleengan zein langileengan izan dituen eta dituen ondorio emozional eta pedagogikoak detektatzeko.\n– Hezkuntza-esparrua oso konplexua dela kontuan hartuta, honen moduko erabaki garrantzitsuak hartzeko, ados dezala (eta ez soilik informatu) eragile guztiekin eta koordinatu zerbitzu guztiekin egin beharreko jarduerak.\n– Osasun-irizpideez gain, irizpide pedagogikoak eta pertsonen ongizatekoak ere jasotzeko (gure ustez, irizpide horiek ez dira kontuan hartu ikasturte honetan).\nAurreko sarreraNafarroako Ekaineko Bigarren Hezkuntzako eta LHko LEPari buruzko gogoeta batzuk\nHurrengo sarreraEAEko Hezkuntza Saileko sukaldari eta garbitzaileen beharrak kontuan hartuko dituen lan hitzarmenaren alde lan egingo du LABek


Sajrat Kais gaztelua - hiru Presentacion - Urrutiko Lanbide Heziketako Institutua\nSajrat Kais gaztelua/\nKronikagile musulmanek Goiz Erdi Aroko hiru gertaeraren berri ematen dutenean aipatzen dute gaztelua. Horrek, jakina, jakin-min handia sortu du historialarien artean, eta gogotik saiatu badira ere, ezin izan dute orain arte zehaztasun osoz erabaki musulman kronikagile horiek Nafarroako zein gazteluz ari diren. Oraindik ez dakigu Kais delako Haitz horri euskaraz nola zeritzan. Oso interesgarria da gotorleku hori, 803. urtean jadanik aipatzen baita, eta orduko dagoeneko eraikin egonkorra baitzen presoak atxilotuta gordetzeko egina.\nLehenengo gertaeran, musulmanek gaztelua indarrez hartu eta Yusuf ibn Amrús askatu zuten. Amrús hori, Tuteran, mugako gobernadorea zen, eta Iruñeko erregearen soldaduek eta Tuterako Banu Kasi sendiaren gudarosteek hiri hori konkistatu zutenez gero, preso zegoen.\nAbd al-Rahman II.a buru zela 843. urteko erasoaldi azkar batean konkistatu zuten berriro gaztelua musulmanek. Gertariaren berri ematen dutenean aipatzen da bigarren aldiz horren izena.\n924. urteko udaberriko eraso bortitz batean, Iruñeko kanpaina esaten zaion hartan, musulmanek, Abd al-Rahman III.a buru dutela, gotorlekua hartzen dute berriro. Erasoaldi honetaz ari diren idatzietan aurreko bietan baino berri gehixeago dator gazteluari buruz. Bildutako idatzi eta kroniketan xehetasun hauek heldu zaizkigu gotorlekuaz:\n- Iruñetik gertu dago, oinez gehienez ere egun bateko joan-etorria, Arga izeneko ibai hegalean, haitz baten goiko aldean.\n- Herrixka bat dago ondoan, beharbada, mendiaren behealdean.\n- Bertatik gertu, kokalekuaren gain-gainean, beste mendi garaiago bat dago.\n- Eraikin egonkor bat da eta, 924. urtean behintzat, eliza bat zegoen bertan, orduko nafar erregeek zaindua eta gotortua.\nDatu horiekin guztiekin, eta Erdi Aroan Arakil ibaiari Arga ere esaten ziotela jakinean egonda, Egues ibarreko Uharteren eta Aralarko San Migel mendiaren artean dagoen hainbat tokitan kokatu behar zen gaztelu mitiko hori behin-behineko hipotesien arabera. Hala eta guztiz ere, jende asko ikasiaren ustez, Atondoko Gaztelu mendian, ondoren Orarregi gaztelua izango zenean, eta Ollo ibarreko Garaño mendian zegokeen gaztelua.


Joseba Arregi "etxeratzeko garaia dela" aldarrikatu dute Oñatin - Oñati - Goiena.eus\nJoseba Arregi "etxeratzeko garaia dela" aldarrikatu dute Oñatin\nJosu Bilbao 2017-04-01 15:22\nGaztelekua lepo bete da Arantzazuko presoa etxeratzeko aldarria egiteko. Arregik, gaur egun, 71 urterekin 25 urte daramatza preso eta ehun herritar baino gehiago batu dira oñatiarrari babesa erakusteko.\nEkitaldiari hasiera emateko, azken 25 urteetan Oñatin eta Euskal Herrian eman diren gertakari nagusi batzuen inguruan gazte batzuek. Gainera, Joseba Arregik Arantzazuko auzotarrei erakutsitako babesa dela eta eskerrak emanez idatzitako gutuna irakurri dute, eta prestatzen ari diren ikus-entzunezko baten zati bat ere aurkeztu dute. Bertan, Arregiren auzotarrek berarekin bizitako istorioak kontatzen dituzte, besteak beste.\nBestalde, Larraitz Ugarte abokatuak Joseba Arregiren egoera juridikoaren berri eman du. Ugarteren esanetan, "Frantziako espetxeetako legedia aplikatuko balitzaio eta Frantzian betetako zigorra aplikatuko balitzaio legez dagokionen bezala eta europar legediak esaten duen bezala, 2018ko apirilaren 15ean atera egingo litzateke Joseba, ez bazaio aplikatzen 2028ko apirilaren 15ean aterako da, 10 urte beranduago 82 urterekin".\nOndoren, Juan Mari Olanok presoen egoera orokorraren inguruan jardun du: "25 urte badaramatza jada kartzelan, badaude 30 urte baino gehiago daramatenak kartzelan ere, eta ez du zentzurik egoera honetan preso edukitzea, gainera dispertsatuta, Euskal Herritik urrunduta. Oso bortitza da eta horrek mendekuaren itxura besterik ez dauka. Nik uste dut zorionez euskal gizarteak, instituzioek eta eragileek geroz eta barneratuago dutela orrialdea pasatu behar dela, preso gaixoak etxera ekarri behar direla. Baina hori ez du lainoak ekarriko, lan egin beharko dugu ezberdin guztion artean, ibilbide bat adostuta, eta gogor borrokatu beharko dugu".\nGainera, gaztelekuko sarreran Arregik margotutako hainbat lan ikusgai jarri dituzte, eta horietako bat, txartelak erosi dituztenen artean zozketatuko dute.\nJoseba Arregi "etxeratzeko garaia" dela aldarrikatu dute\nJosu Bilbao 2017 api 01 Oñati


"Dantza Plazetan" egitarauak 38 emanaldi eskainiko ditu Bilbon, euskal folklore herrikoia sustatzeko helburuarekin — dantzan.eus\nHemen zaude: Hasiera › Hemeroteka › "Dantza Plazetan" egitarauak 38 emanaldi eskainiko ditu Bilbon, euskal folklore herrikoia sustatzeko helburuarekin\n"Dantza Plazetan" egitarauak 38 emanaldi eskainiko ditu Bilbon, euskal folklore herrikoia sustatzeko helburuarekin\nAntolatzaileek gaur azaldu dutenez, egitarauan 38 emanaldi biltzen dira guztira, urtean zehar banatuta Deustuko, Ibaiondoko, Basurtu-Zorrotzako eta Begoñako barrutietako plazetan. Emanaldi gehienak asteburuetan eskainiko dira, baina erromeriaren bat ere egongo da aste barruan.\n"Dantza Plazetan" egitarauaren lehenengo jarduera larunbat honetan izango da, Santiago plazatxoan -Katedralaren ate nagusiaren aurrean-, arratsaldeko 20:00etan. Erromeria izango da nagusi han Salbatzaile Dantza Taldearen eskutik. Talde horrek beste sei erromeria dinamizatuko ditu leku eta ordu berean urteko beste sei larunbatetan.\nTalde horrekin batera, emanaldiak egingo dituzten gainerako taldeen artean daude Beti Jai Alai (erromeriak Basurtuko Aita Donostia plazan otsailean, uztailean eta urrian), Deustuko Folklore Taldea (Deustuko San Pedro plazan otsailean, martxoan eta azaroan), Bihotz Alai Dantza Taldea (otsailetik ekainera Deustuko barrutiko hainbat lekutan) edo Ondalan (Deustuko hainbat plazatan urtean zehar).\nBizkaiko Dantzarien Biltzarrari dagokionez, alardeak eta erromeriak eskainiko ditu Arriagako plazan eta Areatzan maiatzetik uztailera bitartean, eta amaitzeko, Gaztedi Dantzari Taldeak zenbait erromeria bideratuko ditu Karmelo plazan eta kalejirak eskainiko ditu Santutxun.\nEmanaldien egutegi osoa Bilboko Udalaren www.bilbao.net webgunean edota herritarren informaziorako 010 telefono zenbakian kontsulta daiteke.


SARE EGOKITZAILEAREN KONTROLATZAILEAREN ARAZOAK. ZER EGIN? - LEUNA\nSare egokitzailearen kontrolatzailearen arazoak. Zer egin?\nSare egokitzailearen kontrolatzailearen arazoak? Interneteko konexio mugatua baduzu edo Interneterako sarbiderik ez baduzu, arazoa Sare egokitzailearen kontrolatzaileek hondatuta, zaharkituta edo Windows 10ekin bateraezinak direlako sortzen da. Sare egokitzailea ordenagailuan ordenagailu batera konektatutako sareko interfaze txartela da ordenagailu sarea. Funtsean, sare egokitzailea zure ordenagailua Internetera konektatzearen arduraduna da eta sare egokitzaileen kontrolatzaileak eguneratuta ez badaude edo nolabait hondatuta badaude, sareko konexio arazoak izango dituzu.\nWindows 10 bertsioa eguneratzen edo eguneratzen duzunean batzuetan sareko kontrolatzailea bateraezina bihurtzen da eguneratze berriarekin eta, beraz, sareko konexio arazoei aurre egiten hasten zara, hala nola Interneteko konexio mugatua, etab. Beraz, denbora galdu gabe ikus dezagun Nola egin Konpondu sareko egokitzailearen kontrolatzailearen arazoak Windows 10-en beheko zerrendako arazoak konpontzeko gidaren laguntzarekin. Gida honek sareko txartela instalatzen, sare egokitzailearen kontrolatzaileak desinstalatzen edo eguneratzen eta abar saiatzen bazara ere lagunduko dizu.\nKonpondu sareko egokitzailearen kontrolatzailearen arazoak Windows 10-en\n1. metodoa: Desgaitu eta berriro gaitu sare egokitzailea\n2. metodoa: Exekutatu sare egokitzailearen arazoa\n3. metodoa: DNS garbitu eta berrezarri Winsock osagaiak\n5. metodoa: eguneratu sare egokitzailearen kontrolatzaileak\n6. metodoa: desinstalatu sare-egokitzailea guztiz\n7. metodoa: aldatu sareko egokitzailearen energia-kudeaketa ezarpena\n8. metodoa: Itzuli aurreko sare egokitzailearen kontrolatzailera\n9. metodoa: aldi baterako desgaitu antibirusa eta suebakia\n10. metodoa: berriro instalatu TCP / IP\nSaiatu sareko txartela desgaitzen eta gaitzen berriro arazoa konpontzeko. Sare txartela desgaitzeko eta gaitzeko,\n1. Zure zeregin barran dagoen bilaketa eremuan, idatzi ncpa.cpl eta sakatu Sartu.\n2. Sareko konexioak leihoan, egin klik eskuineko botoiarekin arazoa duen sare-txartelean eta hautatu Desgaitu .\n3. Egin klik eskuineko botoiarekin berriro sare txartel berean eta hautatu ' Gaitu ’Zerrendatik.\n2. Ezkerreko menuan hautatu Arazoak konpondu.\n3. Arazoak konpontzeko, egin klik gainean Interneteko konexioak eta egin klik Exekutatu arazoen konponketa.\n5. Aurrekoak arazoa konpondu ez badu Konpondu leihoan, egin klik gainean Sare egokitzailea eta egin klik gainean Exekutatu arazoen konponketa.\n5. Berrabiarazi ordenagailua aldaketak gordetzeko eta ikusi gai zaren konpondu sare egokitzailearen kontrolatzailearen arazoak.\n3. metodoa: garbitu DNS eta berrezarri Winsock osagaiak\n1. Egin klik eskuineko botoiaz Windows botoian eta hautatu Agindu-gonbita (administratzailea).\n2. Orain idatzi komando hau eta sakatu Sartu bakoitzaren ondoren:\n3. Berriro ireki komando-gonbita eta idatzi hau eta sakatu Sartu bakoitzaren ondoren:\n4. Berrabiarazi aldaketak aplikatzeko. DNS Flushing badirudi Konpondu sareko egokitzailearen kontrolatzailearen arazoak Windows 10-en.\n1. Sakatu Windows tekla + I Ezarpenak irekitzeko eta egin klik gainean Sarea eta Internet.\n2. Ezkerreko menuan hautatu Egoera.\n3. Orain joan behera eta egin klik gainean Sarea berrezarri da behealdean.\n4. Berriro egin klik gainean Berrezarri orain Sarea berrezartzeko atalean.\n5. Honek zure sare egokitzailea behar bezala berrezarriko du eta sistema amaitutakoan sistema berrabiaraziko da.\nZaharkitutako kontrolatzaileak ere badira sare egokitzailearen kontrolatzaileen arazoen ohiko arrazoietako bat. Arazo hau konpontzeko, deskargatu besterik gabe sareko txartelaren azken kontrolatzaileak. Zure Windows bertsio berriago batera eguneratu baduzu, hori da kausa litekeenetako bat. Ahal izanez gero, erabili fabrikatzailearen eguneratze aplikazioa HP Support Assistant bezalako kontrolatzaileen eguneratzeak egiaztatzeko.\n2. Zabaldu Sare egokitzaileak , egin klik eskuineko botoiaz zure botoian Wi-Fi kontrolatzailea (adibidez Broadcom edo Intel) eta hautatu Eguneratu kontrolatzaileak.\n3. Eguneratu Windows kontrolatzailearen softwarean, hautatu Arakatu ordenagailuan kontrolatzailearen softwarea.\n5. Saiatu eguneratu gidariak zerrendatutako bertsioetatik.\n6. Aurrekoak funtzionatuko ez balu, joan hona fabrikatzailearen webgunea kontrolatzaileak eguneratzeko: https://downloadcenter.intel.com/\n7. Berrabiarazi aldaketak aplikatzeko.\n3. Ziurtatu zaitez apuntatu egokitzailearen izena zerbait gaizki ateratzen bada.\n4. Egin klik eskuineko botoiarekin zure sare egokitzailearen gainean eta hautatu Desinstalatu.\n5. Baieztapena eskatzen baduzu hautatu Bai.\n6. Berrabiarazi ordenagailua eta Windows-ek automatikoki instalatuko ditu sare egokitzailearen kontrol lehenetsiak.\nSare egokitzailea berriro instalatuz gero, kendu dezakezu Sare egokitzailearen kontrolatzailearen arazoak Windows 10-en.\n2. Zabaldu Sare egokitzaileak ondoren egin klik eskuineko botoiaz instalatutako sare egokitzailearen gainean eta hautatu Ezaugarriak.\n3. Aldatu Energia kudeatzeko fitxa eta ziurtatu desmarkatu Baimendu ordenagailuak gailua itzaltzea energia aurrezteko.\n4. Egin klik Ok eta itxi Gailu kudeatzailea.\n6.Hondoan sakatu Energia ezarpen osagarriak.\n8. Beheko aldean egin klik Aldatu energia-ezarpen aurreratuak.\n11. Egin klik Aplikatu eta ondoren Ok. Berrabiarazi ordenagailua aldaketak gordetzeko.\n2. Zabaldu Sare egokitzailea eta egin klik eskuineko botoiaz zure Haririk gabeko egokitzailea eta hautatu Ezaugarriak.\n3. Aldatu Gidariaren fitxa eta egin klik gainean Itzuli gidaria.\n4. Aukeratu Bai / Ados kontrolatzailearen atzera egiten jarraitzeko.\n5. Itzulera amaitu ondoren, berrabiarazi ordenagailua.\nEa gai zaren Konpondu sareko egokitzailearen kontrolatzailearen arazoak Windows 10-en , hala ez bada, jarraitu hurrengo metodoarekin.\nBatzuetan birusen aurkako programak eragin dezake Sare egokitzailearen kontrolatzailearen arazoa eta hemen hori ez dela egiaztatzeko, birusen aurkako denbora desaktibatu behar duzu denbora mugatu baterako, birusa antibirusa desaktibatuta dagoenean errorea oraindik agertzen den ala ez egiaztatu ahal izateko.\nOharra: aukeratu ahalik eta denbora kopuru txikiena, adibidez 15 minutu edo 30 minutu.\n3. Behin amaituta, saiatu berriro WiFi sarera konektatzen eta egiaztatu erroreak konpontzen duen edo ez.\n4. Sakatu Windows tekla + R eta idatzi kontrola eta sakatu Sartu irekitzeko Kontrol-panela.\nWindows 10 eguneratzeak instalatzen huts egiten jarraitzen du\n7. Orain ezkerreko leihoaren paneletik egin klik Aktibatu edo desaktibatu Windows Firewall.\n8. Aukeratu Desaktibatu Windows suebakia eta berrabiarazi ordenagailua.\nBerriro saiatu WiFi sarera konektatzen eta ikusi sareko egokitzaile kontrolatzailearen arazoak konpontzeko gai zaren.\nMetodo bat ere ez baduzu funtzionatzen, TCP / IP pila berrezarri beharko duzu. Internet protokolo hondatuak edo TCP / IP batek Internetera sartzea eragotzi dezake. TCP / IP berrezarri dezakezu komando-gonbitaren bidez edo zuzenean Microsoft erabilgarritasuna erabilita. Joan hurrengo gunean webguneari buruz gehiago jakiteko erabilgarritasuna .\nAurreko urratsek lagundu ahal izatea espero dut Konpondu sareko egokitzailearen kontrolatzailearen arazoak Windows 10-en baina gida honi edo sare egokitzaileari buruzko zalantzarik baduzu, jar zaitez iruzkinen atalean.\nfacebook messenger ez da argazkirik jasotzen\nedge ezin da orrialde honetara iritsi\ndesgaitu touchpad leihoak 10 sagua konektatutakoan\nunitate sistemaren partizioa eskaneatu eta konpontzea\nWindows 10 errore mezu kritikoa


STEM diziplinetan hezkuntzari buruzko ikuspegiak Sustatu.eus - Teknologia albisteak\nSTEM diziplinetan hezkuntzari buruzko ikuspegiak\n2020-01-17 : 18:47\nUrtarrilaren 23an, ostegunarekin, jardunaldia egingo da Arrasatekko Garaia Parke Teknologikoan, gai honen inguruan: 'STEM diziplinetan hezkuntzari buruzko ikuspegiak'. STEM ingelesezko akronimoa da (Science, Technology, Engineering & Maths), zientzia, teknologia, ingeniaritza eta matematikaren diziplina akademikoak jasotzen dituena. Diziplina hauen inguruko hausnarketen artean, horra ikuspegi inportante bat: generoarena, zientzia gogorretako ikasketetan emakumezkoen presentziak baxua izaten jarraitzen baitu, eta, are kezkagarriagoa dena, beherantz ere baitoa portzentaian. Horretaz ere jardungo dute topaketan. EAEko hiru unibertsitate nagusiek antolatzen dute, Deustukoak, Mondragon Unibertsitateak eta EHUk.\nJardunaldien helburua hiru puntu nagusi hauen inguruan gauzatzen da:\n• Ikasleek zientziaren eta teknologiarekiko duten interesa sustatzea.\nGoizeko jardunaldia izango da, 9.00etatik aurrera, Garaia parkeko LKS-ren eraikineko ekitaldi-aretoan. Izena-emateko informazio gehiago, hemen.\nHizlari hauek hartuko dute parte jardunaldian:


Xilitla errealista - blogoetak\nDon Eduardoren parkea jendez beteta utzi, eta Xilitla herria ezagutzera jo zuen bidaiariak; izan ere, hasiera-hasierako asmoa horixe baitzuen, herria ikusi eta bertan igandearekin egin ohi duten merkatua bisitatzea.\nLas Pozas-etik atera eta herri aldera jo du, bada. Herriko lehen etxeetara ailegatu orduko, hormigoiaren oso bestelako erabilera topatu du kaleetan, Jamesen lorategi lizuneko eraikuntzena ez bezalakoa. Herriko kale zikinotan ez dago surrealismorik, errealismoa da nagusi hemen; eta hormigoi falta ere bai, hainbat gunetan.\nHuasteca Potosina eskualdeko herri txiki bat da Xilitla. Bizilagunak nahuatl eta, batez ere, huasteka hiztunak dira, nahiz eta, gehienek, gaztelaniaz ere jakin. Igandeetan merkatu handia egiten da plazan eta plazara daramaten kale estuetan. Horixe aurkitu du, beraz, bidaiariak bertan, herri xehe eta normal baten egunerokotasuna, ezohikoa izanagatik –igandea izaki–: bertakoak eta inguruetatik etorritakoak; saltzaileak eta erostunak; jende pilatzeak, bultzakadak; solasak, bazterrero; fardelak, paketeak, saskiak; jatekoak, edatekoak eta askotariko bizigaiak; koloreak, usainak, argia, sargoria; lana eta jolasa. Bai, jolasa ere bai, mezatik irten direnean hantxe hasi baitira dantzan, plaza bete –adineko jendea batik bat, horrek unibertsala dirudi–, eguzki errukigabe baten azpian.\nBidaiaria harri eta zur utzi duena, ordea, meza izan da. Elizetan sartu-zale da, ikusmiran, baina mezetan ari zirela sartzea kasualitate hutsa izan da. Kafetegi bat dago plazan, eta haraxe jo du, izan ere, zerbait hartzera. Kafetegiak, ordea, beste ate bat du, atzealdean dagoen patio moduko batera ematen duena; eta patio hori, oso arkitektura bitxi bati esker, elizaren parte da nolabait. Kafea ahaztu, eta zuzenean patiora joan da, megafoniatik entzuten zenaren indarrak erakarrita.\nSermoia ez zen hasi zaharra, eta bidaiaria berehala ohartu da hizketan ari zena erretorikan jantzia zela, ondotxo zekiela hitzen lihoa iruten jomugara iristeko. Fracking hitza harrapatu dio, ustez –hasieran ez zen ziur ondo ulertu ote zuen, baina aurrerago egiaztatu ahal izan du zuzen zegoela–. Berak hitza harrapatu… edo hizlariaren hitz jario trebeak harrapatu du bera?\nGuerrero abadea –halakoxea zuen deitura hizlariak, errealitateak fikzioa gainditzen du maiz– trebe ari zen, kementsu, Sodoma eta Gomorrako istorioa diskurtso ekologistaren sailetara errenditzen. Iruditeria sinple baina eraginkor baten bitartez, bereganatuak zituen entzuleak, bistan zen. Eta bidaiaria ere bai, arras poltsikoratua: ez zuen aspaldian hain sermoi luzea bukaeraraino entzuten!\nBa al dakizue koiotearen eta untxiaren istorioa? Horrela hasi da bat-batean… Dirudienez, koiotearen eta untxiaren legenda Mexikoko indigenen artean oso ezaguna da, eta bertsio asko ditu: batzuetan untxia da garaile, koiote tentela aise limurtzen baitu –bidaiariak jardun du Interneten bila, eta aurkitu dituen guztietan hala gertatzen da–, baina beste batzuetan koiotea da untxi koitaduari ziria sartzen diona, haren etxeraino sartu eta, azkenean, untxia janez.\nAzkenean koiotea etxera sartzen zaio eta jan egiten du. Badakizue, ez da? Guerrerori, bistan da, bigarren bertsioa komeni zaio, entzuleria eraman nahi duen lekura eramateko. Eta halaxe jarraitu du, koioteak etortzen direnean –hurbil dira, kontuz, hementxe dira eta!– gertatuko dena azalduz: etorriko dira eta lurra ostuko dizuete; etorriko dira eta ura ebatsiko dizuete; etorriko dira eta airea lapurtuko dizuete.\nEta koioteak aipatzen hasi da, izen-abizenak ere emanez hainbat kasutan, beldurrik gabe: hango eta hemengo gobernariak, hango eta hemengo bankariak, klase guztietako handiki eta jauntxoak… etorriko dira eta zuena dena kenduko dizuete, erne ibili! Lur hau, ura, airea zuenak baitira.\nAzkenean, bidaiariak espero bezala, hitzaldiaren mezua hori baino zabalagoa izan arren, iritsi da fracking-aren gaira, halako proiektuak badira-eta, nonbait, hemen ere. Elkartu, gogoeta egin, borrokatu… hemendik bertatik, komunitateetatik, herritik, udaletik; gizartearen parte hartzea bultzatu behar da, koioteak datozenean aurre egiteko prest egoteko… Eta nor da horretan dabilena? Hemen, elizan dagoena. Nor da boteretsuari, nor da koioteari aurre egiten diona? Hemen, elizan dagoena.\nNahi luke bidaiariak halako apaiz jenderik Euskal Herriko elizetan. Nahi lukete euskal mitinlari sutsuenek halako abilezia, jendea liluratu, limurtu, seduzitu, suhartzeko… Eliza txalotan jaso du Guerrerok, eta ez da literatura, txaloka, esku-zartaka jarri ditu han zirenak –bidaiaria halakorik ikusi gabea zen bere denbora guztian–: Ea, ba, Jesukristorentzako txalo bero bat eskatuko dizuet orain, Peña Nieto eta haren gobernua ustelak direla uste duzuen guztiei (Peña Nieto koiotea Mexikoko presidentea da 2012tik). Xilitlako eliza bezalaxe, Donostiako Belodromoa ere sutan jarriko luke gizonak, aukerarik izango balu.\nBidaiaria mezetatik irten denean, bere hartan zirauen kanpoko errealitateak: merkatuak lehengoan jarraitzen zuen eta jendearen harat-honatak ere bai; eguzkiak ordubete lehenago baino are gehiago berotzen zuen. Plazako oholtzan tresnak prestatzen hasiak ziren musikariak, dantza saioa hastear zegoen.\nBidaiariak ezin zuen ideia bat gogotik kendu, herritik ostatura eramango zuen mikrobusera sartu zenean: ez ote zuen surrealismotik ere asko samar aurkitu Xilitlako eliza hartan.\nPatua okertzen denean


Ehun urteren bueltan xareari gorazarre egingo diote Iruran | EHK\nby ehkirola eus | 2019/12/07\nJakina denez, xarea ipar euskal herrian sorturiko pilota jokoaren espezialitateetako bat da, tenisko erraketaren antzeko tresna batekin trinketean bikoteka jokatzen dena. Xarea kirol berezia da herrian, Irurako ondare izatera iritsi delarik, eta hartara mendeurrena ospatzeko ekitaldiak antolatu dituzte.\nEgitarauan, abenduaren 14a izango da egun nagusia, arratsaldean egun ikusi daitekeen maila altueneko xare partidak jokatuko direlarik Irurako trinketean. Iparraldeko lehen maila liga jokoan da, eta abenduaren 21ean izango da finala. Iruran, finalerdiak jokatuko dituzte abenduaren 14ea, beraz munduko zortzi xarelari onenak izango dira bertan.\nXarearen eta Iruraren arteko harremanean bilakaera bat izan da 100 urte hauetan, eta mugarri batzuk ere izan dira. Xareak Irurarekin izan zuen lehen harremana, 1919. urtean gertatu zen, nahiko modu kuriosoan. Xarea Irurara ez zen Iparraldetik iritsi, Ipar Ameriketatik baizik. Joxe Jauregi apaizak bisita bat jaso zuen Iruran, Ameriketatik etorri zen ilobarena, eta hark ekarri zuen xarea eta berak erakutsi zion jokoa nola zen eta baita xareak nola egiten ziren. Bien artean egin zituzten xare batzuk, eta Jauregi herriko haurrak jarri zituen jolas horretan praktikatzen elizaren arkupean.\nGerora, 1936ko gerraren garaian geldiune bat izan zen, 50eko hamarkada arte iraungo zuena eta galtzear egon zen xarea, baina 70eko hamarkada hasieran Donostian Munduko Txapelketak izan ziren eta herrikoa den eta gaur egun xare egilea dugun Jesus Mari Arsuagak bisita egin zion Joxe Ameztoiri, orduan xareak egiten zituen bakarra, eta xareak egiten ikasi zuen. Hamarkada horretan jolas izatetik joko izaterako, lehia izaterako, saltoa eman zuen xareak Iruran, eta nazioarteko txapelketetan parte hartu zuten Irurako pilotariek. Hurrengo mugarriak 1986 eta 1987 urteetan kokatuko ditugu. Ordura arte elizaren arkupea zen joko eremua, eta 1986 urtean eraiki zen gaur egun erabiltzen den trinketa, eta 1987an Ametsa Pilota Elkartea, xare eskola dena, sortu zen. Jauzi kualitatibo bat eman zen eta fruituak berehalakoak izan ziren, maila oso ona zeukaten pilotari dezente sortu zirelako, eta nazioarteko txapelketetan izugarrizko emaitzak lortu zirelako. Ordutik, eta ehun urtez harilkatutakoari segida emanez, Irura eta xarearen arteko lotura bizi-bizirik darrai.\nXareari aitortza Iruran: xareak Iruran 100 urte egin dituela eta, hainbat ekitaldi antolatu dituzte herriko eragileek https://t.co/xzi8CwxUnt\n— Tolosaldeko Kirolak (@TolosaldeaKirol) December 5, 2019\nOndoren. Udaberri dantza taldearen emanaldi berezia. Oroigarrien banatzea, munduko txapelketetan parte hartutako Irurako pilotariei edo haien sendikoei, eta Ametsa Pilota Elkarteari. Jarraian, herri afaria eta erromeria.eus-ekin dantzaldia.


Ahobizi edo Belarriprest guztiok, Euskaraldian izen emateko aukera dugu gaurtik | Noaua Kultur Elkartea\nHemen zaude: Hasiera » Euskara » Ahobizi edo Belarriprest guztiok, Euskaraldian izen emateko aukera dugu gaurtik\nBy\tnoaua\ton\t2018-09-20\tin\tEuskara, Hezkuntza, Jendartea, Kultura\nAdi, “Ahobizi” nahiz “Belarriprest” guztiok. Heldu da eguna, zabalik da jada herritar ororentzat, azaroaren 23tik abenduaren 3ra Euskal Herri mailan, eta Usurbilen noski, deitu den Euskaraldian izen emateko epea. 11 egunez euskaraz hitz egin, entzun, aritu, eta euskaraz bizitzeko ekimenean parte hartzeko bide ezberdinak eta xehetasunak dituzue segidan.\nIzen ematea, paperez egin nahi dutenek, eskuragarri izango dituzte NOAUA! K.E.-ren egoitzan, Potxoenean, Euskaraldiko partaide diren elkarteetan eta kalean jarriko den mahaian. Online bidez ere bideratu ahalko da inskripzioa, usurbil.euskaraldia.eus atari estreinatu berrian.\nInformazio zabala eskaini zen atzo Potxoenean egin zen solasaldian, Olatz Altuna (Soziolinguistika Klusterrako kidea) eta Inazio Usarralde (EMUN-eko hizkuntza teknikaria) herrikideekin. Amaieran atera zuten talde argazkia duzue ondokoa.\nHamaika laguneko taldea da hamaikakoa, inoren ordezkari izan gabe, modu pertsonalean eta borondatez arituko direnak. Euskaraldia ekimenean ahobizi edo belarriprest izatea erabaki dute. Horretarako, gainera, beren inguruko kideei ekimenaren eta beren erabakiaren berri emango diete, eta euskara ulertzen duten hamaika lagun, senide, lankide/ikaskide edo ezagun parte hartzeko aktibatzen saiatuko dira.\nHERRITARREN IZEN EMATEA: irailaren 20tik aurrera.


Zenbat denbora iraungo du egungo klima aldaketak? | Sareko Meteorologia\nGaur egungo klima aldaketa Industria Iraultzarekin hasi zen, baina noiz amaituko da? Klima oso aldakorra da, baina planeta gaur egun gizakiak egiten duen moduan kutsatuta dagoenean, haien "aztarnak" planetan geratuko dira denbora luzea. Agian gutako inork imajina zezakeena baino gehiago.\nEboluzioak bere bidea jarraituko du, gizakia desagertu edo beste planeta batzuk kolonizatzera behartu ondoren ere. Baina, Zure ustez, zenbat iraungo du egungo klima aldaketak?\nKlima-aldaketan aditu gutxi-asko adituek bi mende barru gertatuko denaren ideia dute, baina zer? Jakinminagatik (gizakiek, dakigunez, 80 urteko bizi itxaropena dute), bitxia da jakitea zer gertatuko den denbora horren ondoren. Eta hori Estatu Batuetako eta Erresuma Batuko zientzialari talde batek aztertu du resultados argitaratu dira Nature Climate Change aldizkari zientifikoan.\nEmaitza benetan kezkagarriak: gaur egun karbono dioxidoa gelditu bada ere, milaka urtetan kliman eragiten jarraituko du. Azken izotz aroko CO2, munduko tenperatura eta itsas mailaren neurketen datuak alderatu zituzten, eta harrituta geratu ziren hori ikustean klima aldaketaren eraginak 10 urte iraungo luke.\nBatez besteko tenperatura globalari dagokionez, pixkanaka handitzen joango da eta 2300. urtean 7 ºC-ra iritsiko litzateke. 10 mila urte gehiago beharko lirateke zertxobait jaitsi arte, 6ºC inguru. Groenlandian eta Antartikan izozteak itsas mailaren igoera sortuko luke 24,8 eta 51,8 metro. Ez dago ezer.\nEgungo klima aldaketak hemendik milaka urtera gure planeta ezagutzen ez duena bihurtuko du.\nArtikuluaren bide osoa: Sareko Meteorologia » meteorologia » Aldaketa klimatikoa » Zenbat denbora iraungo du egungo klima aldaketak?\nPaquito esan zuen\nLuzaz fidatu nirekin.\nBiharamunean gure kaleak urez beteko direla ematen digutenean manipulatzen gaituztela iruditzen zait.\nIa ezinezkoa da zer gerta daitekeen jakitea.\nUste dut krudelki erabiltzen gaituztela. Froga da urtero milioi bat hegazkinek egiten dutela ipar poloa, eta ez da ezer esaten honi buruz ...


Basandere - hiru Presentacion - Urrutiko Lanbide Heziketako Institutua\nBasanderek "andre basatia" edo "basoko andrea" esan nahi du. Ipuinetan, batzuetan, basajaunen andre bezala ageri da. Ezpeleta aldean esaten da, Mondarraingo gailurrean, aspaldiko siniste baten arabera, dagoen leize baten sarreran agertzen zela Basandere. Han, urrezko orraziaz orrazten zuen bere ilea.\nItsasuko artzain batek orrazia lapurtu zuen eta ihesi joan zen. Basanderek jarraitu zion eta ia heldu zionean, eguzkiaren lehenengo izpiak iristen ziren une berean, artzaomal harkaitz bat ukitu zuent. Orduan Basandereki ondorengoa esan zion artzainari: "eskerrak emazkiok eguzkiari"; eta bere Mondarraingo kobara joan zen.


Denim - Wikipedia, entziklopedia askea.\n1.1Jeans eta denim\nDenim oihalez egindako jeansak.\nDenim oihal bakeroa esateko modu bat da eta arropen etiketetan eta moda kontuetan erabili ohi da.\nHitzak jatorria XVII. mendean du. Garai hartan Frantziako Nimes hiria ehungintza gune garrantzitsua zen. Andre familiak ehun urdina fabrikatzen zuten, eta hortik jaso zuen izena. Denim “de Nimes” ahoskatzeko modua baino ez da.\nJeans eta denim[aldatu | aldatu iturburu kodea]\nJeans hitza orain arte denim baino gehiago erabili izan da, baina antzeko jatorria dute. Jeans hasieran, belaontzien oihalak eta olanak egiteko erabiltzen zuten. Baina ehuna findu eta arropak egiten hasi ziren. Diotenez, indigoz tindatutako oihal hura erabiliz galtza parea egiten lehenak italiarrak izan ziren, Genovan hain zuzen. Frantsesek Gênes esaten diote Italiako hiriari eta halaxe esan zieten praka berriei. Ondoren, Gênes jeans bihurtu zuen.\n↑ a b Irazustabarrena, Nagore. (2008-06-08). «Arrastoak» Argia CC-BY-SA lizentzia.


Mendia eta eskalada: 2016-12\nAritxulegiko eskalada gunea\nDagoeneko Aritxulegi-Goiko Sektoreak eskalada gunea zabalik dago bere osotasunean. Bertan lana egiten ibili diren taldekoek informazio osoa bidali digute eta datorren bezala argitaratzen dugu.\nEskerrikasko zuen lan eskergarengatik!!\n“ARITXULEGI – GOIKO SEKTOREAK”\n1. Aiako Harriko Parke Naturalaren zuzendaritzatik eta Diputazioa aldetik pareta hauetan eskalatzeko eta ekipatzeko BAIMENAK jaso eta gero, bideak txukuntzen eta irekitzen hasi ginen.\n2. Hemen 8 harkaitz-sektore desberdinetan eskalatzeko aukera aurkezten da. Zenbait sektoreetan denak bide berriak dira eta beste baten batean bide zaharren bat birsortzen saiatu gara. Sektore horiek eskalatzen elkartu daitezke (8 tirada eginez Aske sektoretik, Atsedenlekua sektoreraino)\n3. Harkaitza mota Granito zaharra da. Batzuetan harri mota zahar honek Granitoa baino, Hareharria ematen du. Honengatik seguru kimiko inox-ekin ekipatzea erabaki genuen.\n4. Harkaitz-sektoreak Hego Mendebalderuntz begira daude. Neguan ere eskalatu daiteke.\n5. 81 luze aurkezten dira. Horietatik, “guk dakigula” , 74 berri. Aipatzekoa da, Tetxo sektoreko 1975 garren urteko artifizial bidea, Ricardo Berodia / Lusarreta-rena (A2+). Ref: Ascensiones y Escaladas de Guipuzcoa (Guia) J.M. Rodriguez , 1.979. 52/53 garren orrialdeak.\n6. Harkaitz-sektore guztietan, zenbaitetan deskuelgeak jarriak daude “Top Rope”, eta besteetan, bilera egiteko, 2 kimiko deskuelge mosketoirik gabe.\n7. Orokorrean zailtasuna behe mailakoa da. Hala ere, badaude bide zailago batzuk eta erdi-ekipatu edo ekipatu gabekoak ere. Bai “librean eta artifizialean”.\n8. Ekipatu gabeko edo erdi-ekipatutako bideak segurtasunez eskalatzeko, ondo babesteko Friend joku on bat eta fisurero batzuekin nahikoa da. Hiltze eta mailurik ez dira behar.\n9. Beti, bide “garbi/clean” horien goiko Bilera-Deskuelgera iristeko, ondoan kimikoekin babestutako bide batetik igo daiteke, bide horiek probatzeko, ekipatzeko eta praktikatzeko, soka goitik pasata aukera emanez.\n10. Bide zailen artean asko, pauso gogor bat edo bi gainditu eta gero, zailtasuna asko jaisten da, beraz, Artifizialean koska horiek pasata, librean erraz jarraitu daiteke. Adibidez: 6b+ librean edo A0 - 5\nBakarrik aurkezten diren sektoreetan Eskalatzeko eta Ekipatzeko BAIMENA jaso genuen. Beraz, beste nonbait gehiago ekipatu edo eskalatu nahi izanez gero, beste BAIMENA batzuk eskatu beharko dira.\nLan hau dena egin ahal izan da, C.V.C.E elkarteari esker, bertatik lortutako materialagatik, eta C.V.C.E elkarteko eta XABIER mendi taldeko partaide batzuei esker.\nEdozein aldaketa eta eguneraketa, C.V.C.E elakarteko web orrian aurkeztuko da eta era berean Arritxulo Aterpetxean. Zeozer abisatu edo gehitu nahi izanez gero, helbide berdinetan utzi dezakezue.\nTel.: 943 27 18 66\nNota: “Aritxulegi” mendi alde honetan, beste batzuen artean, “PETROCOPTIS PYRENAICA” landare “BABESTUA” dago. Babestea denon esku dago.!!!\nEgilea: Mendia eta Eskalada ordua: 18:21 iruzkinik ez:\nEtiketak: Aiako Harria\n√ Aurkezpena (3)\n√ Erregulazioak eta debekuak (5)\n√ Gida liburuak (4)\n√ Oroitzapenak (4)\nAiako Harria (3)\nBerberanako hormatzarra (3)\nSanta Barbara (16)\nMendiko bideak eta eskalada krokisak.\nEguraldia. Kontsultatu AEMETeko iragarpena-erako Hernani


Nortzuk gara - Zhongnan Import and Export Co., Ltd.\nZhongnan Import and Export Co., Ltd. 2011n sortu zen eta Yiwu-n (Txina) dago, mundu mailan ospetsua den nazioarteko merkantzia txikien hiria. Konpainia Kanpo Merkataritza Ministerioak, Dokumental Sailak eta Biltegiratze Sailak osatzen dute. Batez ere inportazioarekin eta esportazioekin lotutako negozio guztietan dihardu, gaztelania eta ingelesezko itzulpenak eskaintzen ditu, baita atzerriko merkataritza prozesu guztiak ere atzerrian erosteko, ikuskatzeko eta Txinan bidaltzeko. Bidali bezeroak Txinako eskualde guztietan erosketa prozesu guztian zehar, bidalketak bildu eta gorde, estiloa eta kalitatea egiaztatu, bezeroen erosketen kalitatea bermatu eta bezeroen hazkundea elkarrekiko hazkundea lortzeko.\nBulegoko materiala, osagarriak, jostailuak, saltoki handiak, oporretarako materiala, opari sortzaileak, produktu elektronikoak, makinak, etab ...\nKonpainiak "osotasunean oinarritutako, ospe lehenik" eta zerbitzu oneko jarrera printzipioari jarraitzen dio, eta atzerriko enpresari eta hornitzaileen artean ospe eta ospea ona ezarri du. 10 urte garatu ondoren, hasierako bezero batetik gaur egun arte, bezeroak Perun, Bolivian, Mexikon, Argentinan, Kolonbian eta Hego Amerikako beste herrialde askotan daude.\nMundu osotik ongi etorria ematen dizuegu gurekin bat egin eta elkarrekin hazten utzi gaitzaten!\nKonpainiak teknologia garatzeko talde profesionala du, ezagutza profesional aberatsa eta I + G esperientzia aberatsa sare eta komunikazio teknologien arloetan, eskala handiko datu baseen aplikazioetan eta zerbitzu profesionaleko talde bat, kalitate onekoa, gobernu eta enpresa bezeroei kalitate handiko eta eraginkorra eskaintzeko. . Zerbitzu taldea.\nEnpresak langileen sarrera eta dagoen langileen prestakuntza eta lankidetza indartzea du helburu. Konpainiaren garapen planaren arabera, enpresak langile teknikoak enpresara erakartzen eta handitzen jarraitzen du, beraz, enpresako langile teknikoen proportzioa handitzen jarraitzen du, azkenean% 50etik gora iritsiz. Aldi berean, dagoen langileen prestakuntza indartzen du. Enpresaren beharren eta garapen pertsonalaren arabera, enpresak langileei trebakuntza emateko aukera eskaintzen die. Bata da gaitasun teknikoak etengabe hobetzea enpresaren barruan ikasiz eta lan eginez, eta, aldi berean, langile kualifikatuentzako kanpoko prestakuntza egitea. Garapen teknologikorako gaitasunak hobetzeko. Laguntza hezkuntza akademikoan ere ematen da. Aldi berean, soldata, etxebizitza eta ongizatearen aldetik alternatiba ona eskaintzen du eta enpresan sartzeko talentuak onartzen ditu.\nHamar urteko metaketaren eta hamar urteko garapenaren ondoren, konpainiak ehunka mila bezero ditu. Bere oinarrizko negozioa garatzen ari den bitartean, konpainiak eraldaketa bizkortzen du, garapen dibertsifikatua azkartzen du eta zerbitzu-industria modernoaren ezaugarriak betetzen dituen goi mailako teknologiako merkataritza elektronikoko plataforma eraikitzen du.\nProduktuen hornikuntzan, informazio bilketan eta merkatuen gidaritzan espezializatuta gaude, laginak eskaintzen, eskariarekin batera, eskaeren jarraipena, kalitate kontrola, ordainketa segurua, biltegiratzea, bidalketa eta esportazio dokumentuak egitea, etab. Gure bezeroen beharrak asetzeko langile profesionalak ditugu. zuzenean konektatu fabrikak zure irabazien maximizazioa lortzeko.


Gipuzkoako museoak - Museos de Gipuzkoa: San Telmo Museoa : Ley de Extranjería y empleo doméstico\nLey de Extranjería y empleo doméstico\n2012-10-09 / 2012-10-09\nAtzerritarren sarrera eta bizileku baimenarekin zerikusia duten alde legalak eta Gizarte Segurantzako Etxeko Langileen Sistema berrian izandako aldaketen berri emango da saio honen bitartez. Horretarako, Biltzen, Integraziorako eta kulturen arteko Bizikidetzarako Euskal zerbitzua eta Donostiako Sos Arrazakeria elkarteko kideak arituko dira.\nOrdutegia: 19:00-21:00 / Sarrera librea lekuak bete arte.\nAntolatzaileak: Donostiako Udaleko Gizarte Ongizatea, San Telmo Museoa.\nLaguntzaileak: Enplegu eta Gizarte Gaietako saila, Sos Arrazakeria


Taosarena izan da olagarro zoparik onena - Zumaia - Baleike.eus\nTaosarena izan da olagarro zoparik onena\nBaleike 2015-04-20 14:31\nTaosako Jose Inazio Egaña Peaso eta Josu Agirrek irabazi dute aurtengo olagarro zopa lehiaketa. Epaileen lana bertatik bertara segitzeko aukera izan du aurten Baleikek. Hemen daukazue epaileen gelan bizitakoaren kronika.\nLehiaketa serioa da olagarro zoparena, eta hala hartzen dute Beheko Plaza elkarteko antolatzaileek. Sukaldarien lana dastatzeko aukera izaten da urtero, eta herritar bakoitzak bere iritzia duenez, mundu guztia ez da ados izaten epaileen erabakiarekin, eta hori nahikoa izaten da batzuek epaia bera ere zalantzan jartzeko. "Lehen kexa gehiago izaten zen; azken urteotan epai-mahaiaren sistema aldatu egin dugu eta orain ez dago susmorako aukerarik", azaldu digute antolatzaileek. Eta gure begiekin ikus dezagun, epai-mahaiaren lana ikuskatzera gonbidatu gaituzte aurten.\n"Lehen epai-mahaia urtero pertsona berberek osatzen zuten, baina duela urte batzuk erabaki genuen sistema aldatzea. Orduz geroztik, lehiaketan parte hartuko duten elkarteen artean bost epaile zozkatzen dira. Beraiek dira, beraz, erabakia hartzen dutenak". Urtero txandatuz doaz, beraz.\nLehiaketa 11:00etan hasten da, eta 13:00ak arte dute sukaldariek olagarro zopa prestatzeko. Lehiakide bakoitzak 330 gramo olagarro jasotzen ditu. "Antolatzaileok jartzen dugu olagarroa. Geuk jartzen dugu beratzen egun batzuk lehenago, eta geuk txikitzen diegu. Beratzeko erabilitako ura ere ematen diegu".\nSukaldariak olagarro zopa prestatzen ari diren bitartean epai-mahaiko kideek ezin dira sukaldeetara gerturatu. "Sarrera debekatua daukate, gero baloratzeko orduan inork ez dezan inolako pistarik izan". 12:00etatako Hogarreko lehen pisuan biltzen dituzte epai-mahaiko kideak, hamaiketakoa egin dezaten. Aurten, Beheko plaza, Txepetxa, Anade, Taosa eta Inpernupeko ordezkariak bildu dira. Olagarro zoparik onenaren ezaugarriak galdetuta, "norberaren gustokoa" da denen erantzuna. Irizpide idatzirik ez dago, baina denak datoz bat, "betidanik" egin dena dela onena, "osagai berezirik gabea".\nLehortutako olagarroa ez da produktu batere merkea. Lehiaketarako 70 bat euro ordaindu dituzte kiloko, baina ehun euro ere ordaintzen dira. "Olagarroa harrapatu ondoren, aurrena usteltzen laga behar da, lau edo bost egunez, eguraldiaren arabera", esplikatu digute epaileek. "Gero, lehortzen jarri behar da. Hego haizea tokatuz gero bizpahiru egunetan lehortuko da, baina kontu handia izan behar da euriarekin eta gaueko ihintzarekin". Gauez etxera sartzen dituzte, bustiz gero usteldu egiten delako. "Gero periodiko paperean biltzen da gordetzeko". Zumaian eta kostaldeko inguruko herrietan olagarro lehorra da ezagunena, baina lehen kolayua (mielga) ere lehortzen zen gero patatekin jateko. "Kantabria aldean txitxarroa eta berdela ere lehortzen dute".\nBerriketan ari garela, epaileak lanean hasteko ordua iritsi da. Hamar plater ekarri dizkiete mahaira, bakoitza zenbaki batekin. Sukalde bakoitzak bere zenbakia du, baina epaileak dauden gelara ekarri aurretik antolaketako kide batek zenbakiak aldatu egiten ditu, eta berak gordetzen du zerrenda, puntuaketa amaitu arte. Horrela, inork ezin du jakin plater bakoitza norena den.\nHasi dira platerak dastatzen. Bakarrik koloreari begiratuta, alde handia sumatzen da plateren artean. Batzuk ilunago, tipula gehiago gorritu dutelako; beste batzuk gorriago, tomate gehiago erabili dutelako, edo agian tomate saltsa edo piper saltsa erabili dutelako. Loditasunean ere aldea dago, batzuk arinago, beste batzuk sendoago. Hogei bat minutu eman dituzte platerak dastatzen, behin eta berriz, platerak alderatu eta puntuaketa zuzenena emateko. Behin puntu guztiak zenbatu ondoren, sailkapena prest dago. Lehenak 39 puntu, bigarrenak 29 eta hirugarrenak 28. Baina zein dira irabazleak? Izenak jakin gabe aterarazi dituzte epaileak gelatik. Sari banaketan jakingo da: aurrena Taosa, bigarren Beheko plaza eta hirugarren Txoaskina.


Fibromialgia funtzio anitzeko sindrome kliniko bat da, batez ere muskulu eskeletikoaren mina eta nekea, kokapenaren eta intentsitatearen aldakortasuna, tratamendu eraginkorra, jatorria eta aurkitzea zaila izan dadin.\nMina kroniko honek Espainiako biztanleen% 2,4 eragiten du (funtsean, 3 milioi emakume inguru), 9 gizonezko prebalentzia baitago gizonarentzat), antsietatea eta depresioa gehitzen baitira, bizi-kalitatea aldatuz.\nBurututako mota guztietako ahaleginak emaitza txarrak eman dituzte tratamendu higieniko orokor eta prebentiboetatik haratago.\nRafael Recio Barba, Traumatologian espezializatutako doktorea da eta paziente horien tratamenduan esperientzia zabala du. Bestalde, bere ingurumenaren osasun sozialeko gaietan parte hartzen duen idazle emankorra da.\nInformazio guztia " benaltertulias.blogspot.com "


-EKIKO izenlagunaren aldeko aldarria | 31 eskutik\n← Uste dugunetik dakigunera, bitxikeriatik normaltasunera\nSelektibitatea eta terminologia akademikoa →\n4 Responses to -EKIKO izenlagunaren aldeko aldarria\n2015/06/03 at 9:26\nErabat ados, Alfontso. Nolanahi ere, gaineratuko nuke izenlagun erabileran batzuetan -ekiko postposizioaz abusatu egiten dela, eta izenaren arabera egokiagoak direla bestelako postposizio batzuk: -ren aurreko erantzuna, -ren gaineko eragina, -gatiko aldaketa…\n2015/06/03 at 10:50\nArrazoi duzu. Batzuetan, testu teknikoetan, abusatu egiten da, eta komeni da beste aukerarik dagoen ikustea.\nHarira datorrela eta, bazter-ohartxo bat, dena dela, “-ren aurreko” postposizioari buruz: “-ekiko” ez erabiltzeagatik “-ren aurreko” erabiltzea ez da beti-beti egokia, “aurreko” izenlagunak, beste ezer baino lehen, kokapen espaziala edo denbora-kokapena denotatzen baitu. Horregatik, inoiz, nahasgarri gerta daiteke. Adibidez, elektronikan, “sistemaren seinalearen aurreko eta ondoko erantzuna” denborazkoa izango litzateke: “sistemak seinalea baino lehen eta seinalearen ondoren duen erantzuna”.\nHorregatik, “sarrera-seinalearen aurreko erantzuna”, besterik gabe, “sarrera-seinalearen aurretik izan den erantzuna” ulertuko genuke. Baina adibide erreal honetan:\nbaldin eta jotzen badugu sistema erlaxatua dela eta ckxk(n)-ren aurreko erantzuna ckyk(n) dela\nirakurleak ulertuko luke bi erantzun daudela, eta erantzun bat bestearen aurretik dagoela edo bestearen aurretik gertatzen dela. Ez da hori, ordea, esanahia:\nassuming that the system is relaxed and that the response to ckxk(n) is ckyk(n)\nHau esan nahi du: “sistemak ckxk(n) seinaleari ckyk(n) seinalearekin erantzuten dio”.\nHorregatik, interpretaziorako aukerarik ez uzteko, hobe dugu, halakoetan, postposizioa, gramatikalki zilegia eta zuzena izanagatik, ez erabiltzea denbora- edo espazio-kokapenarekin ez nahasteko:\nbaldin eta jotzen badugu sistema erlaxatua dela eta ckxk(n)-rekiko erantzuna ckyk(n) dela (edo parafarasietara jotzea, bestela).\n2015/06/04 at 11:13\nAdos nago, Alfontso, zenbaitetan anbiguotasunak gerta daitezke, baina anbiguotasunak testuetan gertatzen dira eta kasu bakoitzean bilatu behar zaizkie aterabideak, zehaztasuna gorde nahi izanez gero. Nolanahi ere, “sistemaren seinalearen aurreko eta ondoko erantzuna” adibidean, testuinguruak berak eramango gintuzke denbora-irakurketara. Jakintza-alor bakoitzean era bateko izenak eta adierazpideak ageri dira, gainera.\nAskotan aholkuak ematen dira hizkuntza-elementuak testuetatik isolatuta, eta nik esan nahi nuena da testuinguru batzuek -ekiko eskatzen dutela argi eta garbi eta beste batzuek, aldiz, beste postposizio batzuk. Aukerek neurri handian izenen semantikarekin eta subkategorizazioarekin dute zerikusia nire iritziz, eta hori da postposizioa hautatzeko orduan beharko den lehen irizpidea. Ondoren datoz, jakina, testua josteko orduan testuinguru jakin batean gerta daitezkeen konbinazioak eta interpretazioak. Gai interesagarria eta adibide interesgarriak eman dituzunak.\n2015/06/03 at 16:10\nSusmoa daukat gaur egungo gazteek “ekuazioena” erraz ulertu eta erabiliko luketela, gauza bera aipatu dituzun beste adibide abstraktu eta formalak: -ekiko ardura, kezka…. Aldiz, galzorian ikusten dut erabilera herritarragoa: la chica de la chaqueta roja…Esango nuke bakar batek ere ez lukeela erabilera horretarako aukeratuko ia gaur arte bizi bizirik egon den –ekiko atzizkia. Hor ikusten ditut nik aldeak.


Legedi berria sartu zen indarrean 2010eko otsailean, eta geroztik, eskubide eta betebehar gehiago dauzkate erabiltzaileek eta etxe-aldaketetan aritzen diren enpresek\nEtxe batetik bestera aldatzea ez da kontu samurra. Altzari eta gainerakoak enpresa espezializatu baten esku utzita ere, norberari dagokio guztia ordenatzea, txukuntzea eta armairu eta apalategiak hustea. Guztia hankaz gora ez jartzeko eta lanak errazteko, funtsezkoa da norbera ongi antolatzea eta metodo bati jarraitzea. Lehenik eta behin, zer altzari eta zer objektu eramango ditugun erabaki behar da, eta, bidenabar, aukera ona izan liteke erabiliko ez ditugun gauzak eta arropak kentzeko eta helbide-aldaketaren berri ematen joateko han eta hemen. Aurrekontuak horretarako aukerarik ematen badu, hobe da profesionalen esku uztea trasteak eramateko ardura. Baina edozein pauso eman aurretik, ziurtatu beharra dago enpresa hori legeztatua dagoela.\nLegeak zer dioen jakitea ere ongi etorri ohi da, eta zer esanik ez etxe-aldaketaren alorrean, zeren iazko otsailean sartu baitzen indarrean sektore hori berariaz arautzen duen legedi berria. Hantxe agertzen dira aldeetako bakoitzaren eskubideak eta betebeharrak zein diren.\nZer legek arautzen ditu etxe-aldaketak?\nMerkantzien Lur Garraiorako Hitzarmenari buruzko 15/2009 legeak arautzen du zer eskubide eta betebehar dauzkaten etxe-aldaketarako kontratuan parte hartzen duten aldeek. Kontratu horrekin, zama-eramailea (etxe-aldaketa egingo duen enpresa) behartuta dago etxebizitzan, negozio-lokaletan edo languneetan jarriko diren altzariak, ondasunak eta osagarriak eramatera. Baina ez da hor bukatzen haren ardura: haren eskumena da zama-lanak egitea eta objektu guztiak abiapuntutik helmugako tokira eramatea. Gainera, araudi berriarekin, legez mugatua geratzen da kalteen ordainetan garraiolariari dagokion erantzukizun ekonomikoa.\nZer kalte dira horiek?\nOndasunak galtzeak edo hondatzeak sor ditzakeenak. Horregatik, guztiz komenigarria izaten da erabiltzaileak zerrenda edo inbentario bat egin dezala kontratuan sartu beharreko objektuak zein diren jakiteko, eta bi aldeek sina dezatela.\nEta kontratuan ez bada sartu ondasun guztien zerrenda?\nAurrekontuak egiten du, behin onartu delarik, kontratuaren funtzioa. Aurrekontuan ez bada ageri inbentarioa edo osatu gabea badago, erabiltzaileak eska dezake -eta halaxe egin behar du ondasunen inbentario osatua egin diezaiotela, gauzak lekuz aldatzen hasi aurretik. Gainera, komeni izaten da inbentarioan bertan ager dadila zer egun eta ordutan egingo duten etxe-aldaketa. Eta garraiolariak uko egiten badio inbentarioa egiteari edo onartzeari, bezeroak uler dezake kontratua bertan behera utzi duela hark, nahiz eta aurrekontua onartu. Erabaki horrek, dena den, ondorioak ekar ditzake.\nBaliteke kalte-galerak eragitea erabiltzaileari, zeren, segur aski, beste enpresa bat kontratatu beharko bailuke, eta horrek atzeratu egingo luke etxe-aldaketa. Arrazoi hori dela eta, idatziz jarri behar dira gorabehera horiek guztiak, eta kalte-galerak eskatu, halakorik sortzen bada.\nZer muga jarri diote kalteengatik eman beharreko ordainari?\nEtxe-aldaketetan aritzen diren enpresek metro kubikoa erabiltzen dute zenbat objektu eta ondasun garraiatu behar dituzten kalkulatzeko. Araudi berriak dioenez, garraiatu dituen ondasunei kalteren bat gertatu bazaie edo baten bat galdu bada, garraiolariaren erantzukizuna ezingo da izan Ondorio Askotarako Adierazle Publikoa/egun (17,75 euro) baino hogei aldiz handiagoa, karga-eremuak kontratua betetzeko behar duen metro kubiko bakoitzeko.\nBaliteke kopuru hori ez iristea kalte guztiei erantzutera, are gehiago zama-lanak egiterakoan zoruetan edo hormetan ere kalteak eragiten badituzte. Zer egin daiteke orduan?\nOrdainari muga jartzen zaiolarik, garraiatu diren objektu edo ondasunei buruz ari da, baina ez etxe-aldaketak erabiltzailearen beste ondasun batzuetan sor ditzakeen kalteei buruz. Hor sartzen dira, esaterako, etxebizitzen edukitzaileak eta bere elementuak: zorua edo pareta eta sabaiak (paper margotua, moldurak, eta abar). Beraz, legeak ezartzen duen muga horretatik gorako kopuruak eskatu ahal izango lirateke.\nMerezi luke aseguru bat kontratatzea?\nBai, erabaki ona litzateke. Batetik bestera eramango dituzten objektuei aseguru bat egiteko aukera egongo balitz, ez legoke gaizki. Baina ez da ahaztu behar, asegurua kontratatuta ere, garraiolariak erantzule izaten jarraitzen duela.\nZer egin daiteke garraiolaria atzeratzen bada?\nLegeak garraiolariari egozten dio atzeratu izanaren erantzukizuna, eta behartu egiten du ibilgailua erabiltzailearen esku jar dezan, hitzartutako lekuan eta orduan.\nErantzukizuna garraiolariari dagokio beti?\nZama-eramailearen ardura da merkantzia-galerengatik erantzutea, bai merkantzia guztiz galdu duenean eta bai merkantzien zati bat galdu duenean, bai eta horiek jasan ditzaketen matxurengatik eta atzerapenengatik erantzutea ere. Ordea, ez luke hark erantzun beharko, baldin eta frogatuko balu hartzailearen edo bezeroaren erruz galdu, matxuratu edo atzeratu direla merkantziak, edo merkantzien euren erruz, edo enpresak saihestu ezin izan dituen gorabeherak gertatu direlako eta horien ondorioak eragotzi ezin izan dituelako. Hala ere, sekula ezingo du argudiatu, erantzukizun horretatik salbuesteko arrazoitzat, garraiorako erabili diren ibilgailuek akatsak eduki dituztela.\nOrduan, zer kasutan ez luke erantzungo enpresak?\nEnpresak ez luke izango erantzukizunik, kalteak edo matxurak honako egoera hauetan gertatuko balira:\nBezeroak gaizki bildu edo markatu baditu ondasunak\nErabiltzaileak manipulatu edo eskuztatu baditu\nOndasunen neurria edo pisua ez badira egokiak hitzartu diren garraiobideentzat eta horien zama-lanetan kalteak sortzen badira, baldin eta enpresak ohartarazi badu erabiltzailea gerta litezkeen kalteen inguruan, eta hark aurrera jarraitzeko erabakia hartu badu\nErabiltzaileak gezurrezko edo okerreko informazioa eman badu\nAnimalia biziak edo landareak garraiatu baditu\nEraman beharreko ondasunen berezko ezaugarriengatik sortu badira kalteak\nHala ere, erabiltzaileak eskubidea du frogatzeko kalteak -guztiak edo zati bat- ez direla sortu arrazoi horietako bakarrarengatik ere. Eta frogatuko balu kalteren bat zama-eramaileari egozteko modukoa dela, hark erantzun egin behar du, kaltea sortzeko izan duen erantzukizunaren neurri berean erantzun ere.\nEtxe-aldaketa bati ekin aurretik, beharrezkoa da…\nGarraiolariari aurrekontu idatzi bat eskatzea, non azalduko baita zer zerbitzu emango dituen, zenbat kostatzen diren eta etxe-aldaketa osoak zer prezio edukiko duen, eta zehaztu egin beharko du, halaber, sartuta dauden edo ez administrazioarekin egin beharreko izapideak. Kontuan hartu behar da, etxe-aldaketa askotan, kaleren bat okupatu behar izaten dela alditxo baterako; udalaren baimena eskatu behar izaten da hori egiteko, eta dagozkion tasak ordaindu.\nZer betebehar ditu garraiolariak?\nHitzartutako lekuraino garraiatu behar ditu altzariak edo ondasunak, eta zama-lanak egitea ere hari dagokio, non eta ez den kontrakorik hitzartzen. Hark egingo baditu, behartuta dago objektu guztiak muntatu eta desmuntatzera, bilgarriz babestu eta bilgarria kentzera, eta agindu zaion lekuan jartzera. Behartuta dago, halaber, jakinaraztera zer arau administratibo ezartzen zaizkion lekualdatzeari, baina ez dago behartua egiaztatzera ea haren esku jarri dituzten dokumentuak zuzenak eta osatuak diren. Bestalde, zama-eramaileak informazio zehatza eskatu behar dio kontsumitzaileari, etxe-aldaketa behar bezala egiteko: besteak beste, etxeak, lokalak edo dena delako guneak zer irispide dauzkan langileentzat eta ibilgailuentzat.\nNola egiten da erreklamazioa?\nGarraiatu diren objektuak galdu edo matxuratu izanaren ekintza iraungi egiten da, hartzaileak ez badio idatziz adierazten bere kexua zama-eramaileari edo haren laguntzaileei, ondasunak jaso dituen une berean, edo, galera eta matxura begi-bistakoak ez badira, ondasunak jaso eta hurrengo zazpi egunetan (igandeak eta jaiegunak aintzat hartu gabe).\nEta adostasunik lortzen ez badute, urtebeteko epea dago auzitara jotzeko (hortik aurrera baliorik gabe geratzen da salaketa). Garraio arloko edo kontsumoko arbitraje- edo ebazpen-zerbitzuetara ere jo dezakete, baina bi aldeek adierazi behar dute horretarako borondatea. Salatuak ez badu onartzen, auzitara jotzea beste aukerarik ez dago.\nEtxe-aldaketa arrakastaz egiteko aholkuak\nZiurtatu egin behar da kontratatu den enpresa legezkoa dela eta administrazio-baimen guztiak dauzkala. Ordainagiria eskatzerakoan, BEZ eta guzti egin dezatela eskatu.\nEz da komeni diru guztia aurreratzea. Negoziatu nola ordainduko dugun, eta sartu diru zati bat enpresaren kontuan. Zerbitzua bukatzen duenean ordain dezakegu gainerakoa.\nEz ahaztu etxe zaharreko energia-horniduren kontratuak bertan behera uztea eta helbide-aldaketaren berri ematea, adibidez, bankuari, etxejabe elkarteetako lehendakariei, aseguruei, eta abar.\nAltzariak zaintzeko zerbitzua kontratatzen badugu, informatu egin behar dugu aseguru-kontratua nolakoa den, enpresaren lokalen berri jakin behar dugu eta zaintza-zerbitzuen berri ere bai.\nAurrekontua iristen bazaigu, kontratatu objektuak eta ondasunak bilgarriz babesteko zerbitzua.\nHalakorik ezin badugu egin, kontuan hartu behar dugu oso garrantzitsua dela kutxa egokiak aukeratzea eta etiketak jartzea (non zer dagoen jakiteko), eta objektu hauskorrak ongi babestea. Eskura samar utzi behar dira gauzarik beharrezkoenak: ohe-jantziak, eskuzapiak, sendagaiak, garbitasun eta higiene gaiak, sukaldeko tresnak eta garbitasunekoak, eta abar.\nLandareak azken-azkenean eraman behar dira, eta lana zertxobait arintzeko, seme-alaben laguntza ongi etorri ohi da; gauzak biltzen-eta lagun dezakete (jostailuak, arropa…), helduak ondoan dituztela betiere.


Negua badator... eta neguarekin batera, Txantreako Jai Txikiak, Eguberriak eta Urtarrilak 5!\nTxantreako gazteok egun horietan zer egin egin nahi dugun proposatzeko IDEIEN ASANBLADA antolatu da datorren ostiralean, azaroak 17an, 17:30tan Auzotegin! Geroz eta ideia gehiago, hobeto!\nSe acerca el invierno... ¡y con él las Fiestas Txikis de la Txantrea, Navidades y el 5 de Enero!\nPara proponer qué queremos hacer lxs jóvenes de la Txantrea esos días hay una ASAMBLEA DE IDEAS el próximo viernes, 17 de Noviembre, a las 17:30 en Auzotegi. ¡Cuantas más ideas mejor!\nHerri Sanferminen egitaraua:\nEgitarau ofiziala / Programa oficial: http://www.sanferminofiziala.com/eu/programa\nArmonia Txantreanaren ibilbideak:\n[Argazki galeria] Txantreako Gazte Eztanda\nTxantreako Gazte Eztanda\nGazte eztanda, auzo indarra!\nTxantreako Gazte Eztanda! izenpean, Txantreako hanbat gazte elkartu ginen asteburuan auzoko\nSalestarren eraikinean. Ikasturte osoa iraun duen prozesu baten ondoren ospatu dira auzoko gazte topaketak. Eztabaidarako, proiektuak pentsatzeko eta gazteak elkar ezagutzeko baliatu dituzte.\nOstiralean, harrera baten ondoren, orain arte Txantreako Gazte Mugimenduan dauden proiektuak ezagutzera eman zituzten eta gauean lau belaunaldi ezberdinetako hizlariek haien garaiko gazte mugimenduaz eta esperientziez hitz egin ziguten.\nLarunbatean ildo ezberdinei buruzko eztabaidak eman genituen eta gazte espazioei buruzko eztabaida egin genuen. Espazio baten beharra eta Txantrean prozesu parte-hartzaile batean murgilduta dagoen Salestarren eraikinak izan dezakeen paperaz ere aritu ginen. Topaketei zirko ikuskizun polit batekin eman genien amaiera.\n[Pentsakutxa] "Gaztetasuna eta militantzia"\nGazte borrokalari ohi baten iritzia.\nGaztetasuna dugu gure bizitzako momenturik sakonena eta politena. Garrantzizkoa ikusten dut hartan gure militantzia ta konpromezua. Baina ez da zertan gure bizitzako bakarra izan behar naiz eta bai horren funtsezko atala izan.\nGazteak gara guk erabakitzeko, mundua aldatzeko eta honi iraultza egiteko. Bide hortan gu gara iraultza hori nola egin nahi dugun erabakitzeko zilegienak eta bizitzako atal desberdinetatik aportatu eta betetzen gaituena hartuko dugunak. Bizitza bizitzea eta sentzazio berriak gurera egokitzea. Gazteak ez baikara berriz izango, eta atal asko ditugu non bizipen berriak aurkeztuko zaizkigun: harremanetan, hezkuntzan, sexuan, formakuntzan, parrandetan, bidaiatzeko aukeretan... eta noski, borroketan.\nGuri dagokigu hauetaz disfrutatzen jakitea eta hoietako atal bakarrari gure bizi egun osoa ez ematea. Hoietaz gozatzea baizik. Bai gure partehartzea gazte mugimenduan zein atal garrantzitsua eta sakona den jakinda, bai borroka gure bizitzako atal nagusi bat dela buruan eukita eta bai mundua aldatzeko gaitasuna ta gogoa dugula aburu. Laburbilduz: Borrokatzea eta bizitzaz gozatzea.\nZer eraman Gazte Topaketetara?\nBihar hasiko da Txantreako Gazte Eztanda!!! Zer eraman Gazte Topaketetara?\n- Ostiraleko bazkarirako janaria\n- Lo zakua eta esterila\n- Harremanatzeko eta eztabaidarako gogoak\n- Ideiak eta aldarrikapenak\n- Ongi pasatzeko gogoak!\nMañana comienza Txantreako Gazte Eztanda! ¿Qué llevar a los Encuentros Juveniles?\n- Comida para el viernes al mediodía\n- Ganas de relacionarse y de debatir\n- Ideas y reivindicaciones\nAldizkaria: IZAN GAITEZEN EZTANDA!\nOraindik ez duzu TXANTREAKO GAZTE EZTANDAren aldizkaria irakurri!\nHemen dugu deskargatzeko!\n¿Aún no has leído la revista de TXANTREAKO GAZTE EZTANDA?\n¡Aquí la tienes para descargar!\nAldizkaria / Revista: IZAN GAITEZEN EZTANDA!\nSARRERA ZAHARRAK HASIERA\nTweets por el @txantreagazteak.\nAstelehenero / Los lunes\nIkusitako orrialdeak guztira - Páginas vistas en total


Sestaok 73 langile kontratatu ditu enplegu-planari esker - Deia\ndeia.eus 18.01.2021 | 18:04\nSESTAO. Lanean daude dagoeneko Sestaoko Udalak Lanbiderekin batera abiarazitako azken enplegu-planari esker kontratatutako 73 bizilagunak. Bi administrazio publikoek 1,4 milioi euroko inbertsioa egin behar izan dute ekimen hau aurrera eraman ahal izateko.\n"Enplegu-planen edizio hau covid-19aren ondorioz bizi dugun ekonomia- eta gizarte-egoerarekiko bereziki sentikorra da. Horregatik, berriz ere erakunde publikoek ahalegin ekonomiko garrantzitsua egin dugu, gure biztanleei suspertzen eta berriz ere lan-merkatuan sartzen lagunduko dien esperientzia eskuratzeko", aipatu du Enplegu zinegotziak, Jesús Amenedok.\nSestaoko Udalak leial bete ditu Lanbidek enplegu-planei buruzko deialdiaren oinarrietan finkatutako baldintzak. Enplegu-plan orokorrean sei hilabeterako egin diren 70 kontratazioetatik, 29 emakume eta 41 gizon hartu dira, beraz, nahitaezko emakume-enpleguaren % 40 gainditu da. Halaber, beste eskakizun bat bete da, hain zuzen, taldearen % 30 kontratazioaren unean diru-sarrerak bermatzeko errentaren hartzaile izatea. Azkenik, 55 urtetik gorakoek % 15eko ehunekoa gainditu dute. Gidalerro horiek Lanbidek zehazten ditu, enplegua lortzeko orduan talde kalteberenek lehentasuna izan dezaten.\nGazteen enplegu-planari dagokionez, 30 urtetik beherako hiru pertsona kontratatu dira eta Udalerako lan egiteari esker, urtebeteko esperientzia bereganatuko dute.\nEnplegu-planak abian jartzearekin, berriz suspertu dira honako programa hauek: hiria edertzea eta udal eraikinak nahiz lokalak egokitzea, mendekotasunak dituzten pertsonei laguntzea, udal agiritegia kudeatzea, kirol jarduna sustatu eta hobetzea, baita proiektu honen esparruan garatzen diren beste programa batzuk ere.


Apirila 2021 | España\nEstás aquí: Home > Pueblos y países > Apirila 2021\n«Ni naiz artzain ona; artzain onak bere burua ematen du ardien alde» (Jn 10, 11)\nBibliako kulturaren irudiak, bizitza nomadaren eta artzaintzaren erritmo lasaiarekin, gure eguneroko efizientzia eta lehiakortasun-eskakizunetik urrun daudela dirudi. Eta hala ere, batzuetan, gaur ere, gelditzeko beharra sentitzen dugu, atseden hartzeko leku bat, garen bezala hartuko gaituen norbaitekin elkartzeko beharra.\nJesus, beste inor baino prestuago dagoena bezala agertzen da, guri abegi egiteko, indartzeko, baita gutako bakoitzaren alde bizitza emateko ere.\nBizi-Hitz hau aterata dagoen Juanen Ebanjelioaren pasarte luzean, Jesusek ziurtatzen digu bera dela Jainkoaren presentzia pertsona bakoitzaren historian, profeten ahotik Israeli agindu zion bezala (ik. Ez 34, 24-31).\nJesus artzaina da, bere ardiak -bere herri nekatua eta batzuetan noraezean dabilena- ezagutu eta maite dituen gidaria. Ez da artaldearen beharrak ezagutzen ez dituen arrotza, ezta lapurtzera datorren lapurra ere, edo hil edo sakabanatzen duen gaizkilea, ezta interesagatik bakarrik jokatzen duen mertzenarioa ere.\n«Ni naiz artzain ona; artzain onak bere burua ematen du ardien alde»\nJesusek berea sentitzen duen artaldea bere dizipuluek osatzen dute, bataioaren dohaina jaso duten guztiek, baina ez bakarrik beraiek. Berak gizaki bakoitza ezagutzen du, bere izenez deitzen dio eta bakoitza samurtasunez zaintzen du.\nBera da benetako artzaina, ez soilik bizitzarantz gidatzen gaituena, ez soilik galtzen garen bakoitzean gure bila etortzen dena (ik. Lk 15, 3-7; Mt 18, 12-14); Bera da bizitza eman zuena Aitaren nahia betetzeko, hau da, Jainkoarekiko erabateko komunio pertsonala eta gure artean senidetasuna berreskuratzea alegia, bekatuak eraginda heriotzaz zauritua dagoena.\nNorbera saia daiteke Jainkoaren ahotsa ezagutzen, pertsonalki zuzentzen dioen hitza entzuten, eta konfiantzaz jarraitzen. Batez ere ziur egon gaitezke maite gaituenak, ulertzen gaituenak eta baldintzarik gabe barkatzen gaituenak hauxe ziurtatzen digula:\nGure bizitzan presentzia isil baina ahaltsu hori pixka bat behintzat esperimentatzen dugunean, hura partekatzeko gogoa pizten da bihotzean, besteak zaindu eta haiekin abegitsu izateko gaitasuna areagotzeko gogoa. Jesusen moduan, familiako kideak, lankidea edo bizilagunak hobeto ezagutzen saia gaitezke, eta hurbileko pertsonen beharrek gure erosotasunetik atera gaitzatela utzi.\nMaitasunaren sormena gara dezakegu, besteak eta geure burua ere jokoan jarriz. Eskala txikian, senidetasunezko komunitate irekiak eraikitzen lagun dezakegu, pertsona askoren bidea pazientziaz eta erabakitasunez laguntzeko gai direnak.\nEbanjelioaren esaldi hori bera hausnartuz, Chiara Lubichek honako hau idatzi zuen: “Jesusek bere buruaz esango du: “Ez die inork maitasun handiagorik adiskideei, bere burua haien alde ematen duenak baino” (Jn 15, 13). Eta berak azkeneraino darama bere eskaintza. Bere maitasuna maitasun oblatiboa da, hau da, benetan bere burua eskaintzeko, bizitza emateko prest dagoen maitasuna. […] Jainkoak, halaber, bere maitasunaren neurria duten maitasun-ekintzak eskatzen dizkigu, intentzioan eta erabakian behintzat. […] Horrelako maitasuna bakarrik da kristau maitasuna: ez edozein maitasun, ez itxurazko maitasun bat, baizik eta bizitza jokoan jartzen duen maitasun handia. Eta orduan Jesusen inguruan elkartuko gara, bere ahotsak erakarrita, lurreko bazter guztietako gizon eta emakumeak.


Zinemako genero arrakala neurtu du Donostiako Zinemaldiak: 2019ko datuak\nZinema industriako genero arrakala neurtu du Donostiako Zinemaldiak\nPublikatuta: 2020/02/14 13:27 (UTC+1) Azken eguneratzea: 2020/02/14 13:59 (UTC+1)\nAzken edizioko filmetako profesionalen genero identifikazioari buruzko txosten bat argitaratu du jaialdiak. Parte hartu zutenen % 70 gizonezkoak izan ziren.\nZinemaldiko Urrezko Maskorra\nDonostiako iazko Zinemaldian zuzendaritza, produkzio, gidoi, muntaketa, argazki eta musikako kategorietan parte hartu zuten profesionalen % 70 gizonezkoak ziren eta % 30 emakumezkoak, bai inskribatutako filmetan, bai azkenean zinema jaialdiak hautatutakoetan.\nTxosten honek agerian uzten duenez, emakumeek zailtasun handiagoa dute zinema industrian irauteko sartzeko baino, New Directors sailean –zinemagileen lehen eta bigarren obrak hartzen ditu– eta Nest sailean –mundu osoko zinema-eskoletako ikasleen film laburrak biltzen ditu– gainerakoetan baino emakumezko zuzendari, gidoilari eta muntatzaileen film gehiago jaso eta programatu baitziren.\nEhunekoak antzekoak dira bai inskribatu ziren eta Hautapen Batzordeak ikusi zituen filmen artean, bai Zinemaldiaren programazio ofizialean sartzeko hautatu zirenen artean. Batez beste, parte-hartzaileen % 70 gizonezkoak ziren eta % 30 emakumezkoak, eta aldea antzekoa da aztertutako sei kategorietan: zuzendaritza, produkzioa, gidoia, muntaketa, argazkia eta musika.\nAntolatzaileek emandako datuen arabera, oro har, hazkunde iraunkorra izaten ari da Zinemaldia, eta bere hazkunde-mugara hurbiltzen ari da. Bigarren urtez jarraian, errekorra gainditu du bai publikoaren asistentzian (178.687 ikusle), akreditazioen kopuruan (4.319) eta sarreren salmentaren ondoriozko bilketan (950.344 euro).


Paco Rocaren "Zimurrak" komikia irakurle taldean - Galtzaundi Euskara Taldea\nAlbisteak, Irakurle taldea\nPaco Rocaren “Zimurrak” komikia irakurle taldean\nUrriako saioan Paco Rocak 2014an argitaratu zuen Zimurrak komikiaren inguruan hitz egiteko tartea egongo da irakurle taldean. Saioa 19:00etatik aurrera egingo da, Tolosako Kultur Etxean eta ohiko moduan, Yurre Ugartek dinamizatuko du taldeko dinamika. Hitzorduan parte hartzeko beharrezkoa izango da aurretik izena ematea.\nOrain arte komikietan gutxi jorratutako gai kontuzkoak landu ditu Paco Rocak Zimurrak lanean, hala nola Alzheimer gaitza eta zahartzaroko dementzia; baita sentikortasun samurrez landu ere, tarteka umore ukituren batekin, baina sekula karikaturan erori gabe. Sinesgarri egiten da narrazioa, dokumentazio lan zorrotzaren ondorioz, besteak beste. Izan ere, Paco Rocak lagunen gurasoen eta adineko senitartekoen pasadizoak bildu zituen, eta zaharren egoitzetara joan zen hango bizimodua ezagutzearren.\nZimurrak albumak Komikiaren Sari Nazionala bereganatu zuen 2008. Urtean eta 58.000 ale baino gehiago saldu ditu; zinemarako egokitzapenak, berriz, bi Goya sari lortu zituen.\nMartxan da XIV. Ibarra-Galtzakomik komiki lehiaketa\nJaime Altuna eta Josu Ozaita izango dira protagonista Sormenetiken


abendua 2015 – Errota\n2015-12-16 errotagaztetxea Utzi iruzkina\nErrota Gaztetxeak argazki lehiaketa parte-hartzaile bat antolatu du. Gaia, Mungiako negua izango da Errotak antolatzen duen lehenengo argazki lehiakerta honetan. Argazki lehiaketan parte hartzeko bi modu daude:\ne-mailez bidali argazkia (alkarhegaz@gmail.com).\nFacebookera igo eta Errota Gaztetxeko orrialdearekin elkarbanatu.\nArgazkia bidaltzeko edo igotzeko azkeneko epea urtarrillak 4 izango da.\nArgazkiak Errotako facebook orrialdean egongo dira eta “gustuko dut” gehien dituen argazkiak irabaziko du. Horregatik, epailea jendea izango da argazki lehiaketa parte-hartzaile honetan.\nErrota Gaztetxeko orrialdeak atal berri bat du.\n2015-12-12 errotagaztetxea Utzi iruzkina\nErrota Gaztetxeko orrialdeak atal berri bat du. Bertan, “Errotaria” deitutako tira bat aurkeztuko du hilean behin. Helburua, egunerokotasun gaiak umorez jorratzea dauka.\nLehenengo tirak domekako asanblada orokorra dauka gai bezala. “Errotaria”-ko lehenengo tira honek asanbladetara hurbiltzen den jende kopuruarekin jolasten du. Hemen daukazue tira berria hau: Errotaria: asanblada orokorra.\nErrotaria: asanblada orokorra.\nIrudia 2015-12-12 errotagaztetxea Iruzkin 1\nBUSTI ETA IDATZI ERROTAREN ORAINA!\n2015-12-04 errotagaztetxea Utzi iruzkina\nOlatu baten gailurra puntu finko jakin batetik igarotzen denetik hurrengo gailurra puntu horretatik bertatik igarotzen den arteko denborari periodo deitzen zaio.\nLehenengo olatuak, Errotaren okupaziorekin lehertu zuen eta Mungiko hainbat jende busti zuen olatu erraldoi horrek.\nBaina, olatuaren ostean itsabehera dator (periodoa) eta itsabeherak udan harrapatu ginduen. Itsasbeheraren ostean, ordea, bigarren olatu bat dator. Olatu hori, Gaztetxea ekintza solteak egiten dituen eraikin bat izatetik, autogestioan oinarritutako sare baten bihurtzearekin etorriko da.\nBeraz, Errotaren funtzionamendu berri bat sortu eta erabakitzeko ASANBLADA IREKIETARA etortzeko deia egiten deutzuegu, olatu berri honek ahalik eta jende gehien busti dezan.\nBUSTI ETA IDATZI ERROTAREN ORAINA!!\n2015-12-03 errotagaztetxea Utzi iruzkina\nErrota Gaztetxeak bere izaerari jarraituz Euskeraren nazio arteko egunaren aldarrikapenekin bat egiten du:\nEuskeraren nazioarteko eguna .\nJARRI ERROTAREKIN HARREMANEAN\n2015-12-02 errotagaztetxea Utzi iruzkina\nFacebook: Errota Gaztetxea (orrialdea).\nHAXOTZ + THE RISE\nGaleria 2015-12-01 errotagaztetxea Utzi iruzkina\nBarikuan egin ziren kontzertuen argazki gutxi batzuk. Hemen dituzue Errota Gaztetxean egin diren lehenengo kontzertu ez akustikoen argazkiak:


Paysafecard PIN kodea Generator 2020 + kodeak zerrenda - Hack zehatza\nAzaroa 21, 2017\tOff\tby exacthacks\nPaysafecard buruz: Paysafecard online jokoak erosteko iturri bat da, filmak eta aisialdi eta abar. Oso sinplea da zerbitzu hau erabiltzeko, ez duzu kreditu txartela edo banku-kontu behar pay gauza horiek guztiak egiteko. sortzen Paysafecard PIN kodea Generator daukagu 2020 No Giza Egiaztapena edo Inkesta.\nPaysafecard zeure banku-kontua da, Erabili ahal izango duzu, betiere ezer erosteko online nahi dituzu. ezagunena sakela ordainketa mundu osoan metodo bat da. Zure pribatutasuna da 100% ziurtatzeko, pay azkar & simple MasterCard hau erabiliz.\nDuzu beti zure oreka eta ezer begiak da zuk ezkutatu. Zure zenbatekoa egiaztatu dezakezu nahi duzunean ikusi. Besterik gabe, sartu zure Paysafecard kontu eta transakzio historia guztia zure aurrean izango. Paysafecard onurak buruzko xehetasun gehiago jakin nahi baduzu KLIKATU HEMEN.\nere instalatu dezakezu zure Android edo iOS deskargatu ondoren gailuak Paysafecard aplikazioa. Zein da ere oso erraz erabiltzeko eta erosi metodo bera edo pay dute online. Ez baduzu zure inguruko edozein outlet buruz jakin ondoren, aukera aurkitu aplikazio hau erabiliz. erabat duzu zure ordainketa kontrolatzeko.\nPaysafecard Code Generator + kodeak zerrenda:\nDagoeneko esan dugun bezala bere bide erraza eta sinplea duten gauza entretenigarria guztiak Paysafecard hau erabiliz erosteko. Baina ez da doakoa ordaindu behar duzu zerbitzu hau lortzeko delako. aukera erosteko aukera duzu $10, $25, $50 eta $100 kopuru pakete. zergatik zauden hemen ez delako zure jokoak ordaindu nahi Badakigu, filmak edo ezer online.\nDugu, azkenik, gai da zure nahia bete eta ekarri oso berezia Paysafecard Code Generator a + kodeak zerrenda. Zein emango mugagabea Paysafecard Codes zure poltsikotik inolako soldata gabe. kode zerrenda bat gehitu dugu gure fitxategiko hau da, gure produktu-ek sortzen. Zerrenda honetan eskaintzen ari gara ere dugu froga nahi duelako gure Paysafecard Codes Generator ez dela faltsuak.\nBeti nahiago dugu gure erabiltzaileen segurtasuna segurtasuna delako faktore garrantzitsuak dira eta ezin izango duzu gure produktua erabili ezaugarri hau gabe. Paysafecard generator apk is real enjoyment of free shopping online. Aplikazio honek denbora errealean dirudunak egin daitezke, eta ezer erosi ahal izango duzu online nahi duzuna.\nSeguru zaude Free Paysafecard Kodea zerrenda With 2020?\nberme emango dugu gure Paysafecard Code Generator to + kodeak zerrenda. Behin deskargatu dituzun zure sisteman eta instalatu. Horren ondoren, gai sortzen mugagabea berezia eta lanean kode online jokoak lortzeko izango duzu & films. Da 100% ziurtatzeko delako inoiz ez dugu argitaratuko gure produktua gure asebetetze gabe.\nPrevious Post: PayPal Dirua Adder 2020\nprobatu dugu askatuz aurretik eta ez gure produktua akats aurkitu dugu. Beraz, ez duzu edozein sorgailu hau erabiliz arriskua kezkatu. This paysafecard pin code generator 2020 is launching for also android and ios devices. bizkor-sistemak kode lor dezakezu apk mod formatuan baita. Orain ez duzu gehiago bilatu behar “Nola Paysafecard Codes lortzeko doan”.\nPaysafecard PIN kodea Generator 2020 Aurreikusi:\nEtorkizunean gure produktu guztiak emateko edozein eskakizun gabe saiatzen gara, baina une honetan izan bat simple osoa eta eskaintza erraza duzu. Zein borondate froga ez zarela bot. Hiru txartela merezi aukera mota gure produktua aurkitu ahal izango duzu.\nhorietako bat aukeratu $25, $50 edo $100 eta prentsa “Sortu kodea” botoia prozesua hasteko. Just wait until finish the process and after that copy your code and purchase what you want without your credit card using.\nfeel erlaxatu ondoren, artikulu honetan eta gure programak erabiltzeko gai irakurri duzula espero dugu. Ez behean iruzkina ahaztu zer get cash ondoren sentitzen zara.\nKategoriaFilm Mezuak Sorgailuak\nTagsPaysafecard Code Generator 2020 No Inkesta Paysafecard Code Generator Free Download Paysafecard PIN kodea Generator 2020\nmartxoa 23, 2018 tan 9:16 Ni\nMutilak Eskerrik asko sorgailu horretarako, naiz lehenengo aldiz partekatzen edozein zerbitzu gure pentsamenduaren.\nApril 23, 2018 tan 2:34 Ni\nLehen pentsatu dut ahal izan Dylon iruzkina faltsua da baina erabili dut oker zen i. esker admin.\nMaiatza 6, 2018 tan 11:54 arratsaldeko\nme batzuk valueable paysafe txartela kodeak emango duzu eta eskerrak ematea horretarako nahi dut\nOtsaila 22, 2019 tan 1:43 Ni\nBere benetan awesome\nmartxoa 16, 2019 tan 12:59 Ni\nbere doan & lan tresna\nApril 10, 2019 tan 12:40 Ni\nBere harrigarria eskerrak duzu.\nRoger Kivon dio:\nApril 17, 2019 tan 3:35 Ni\nWow hau da, benetan egiaztatzeko, Harrigarria azkar lan. eskerrik asko\nApril 24, 2019 tan 1:26 Ni\nzure gunea zure tresna erabiliz i I love bere amazingly lanean. 😀\nMaiatza 3, 2019 tan 11:07 arratsaldeko\nOMG exacthacks gune onena da hacker, niretzat lan egiten du, baina barkatu esatea deskargatu prozesua pixka zaila zen.\nJune 18, 2019 tan 12:30 Ni\nni zure tresna erabiliz azken dut 1 Urte, eta oraindik lan niretzat. eskerrik asko\nAbuztu 28, 2019 tan 7:11 arratsaldeko\nZure tresna da niretzat lan. eskerrik asko\niraila 2, 2019 tan 2:36 Ni\nNola harrigarria da hau i harritu naiz delako denean erabiltzen dut, argazkitxoa sortu.\nUrtarrila 15, 2020 tan 1:01 Ni\nEsker duzu free Paysafecard pin sorgailu for 2020.